ΥΠΟΥΡΓΕΙΟ ΟΙΚΟΝΟΜΙΚΩΝ: Κανονικά το τέλος ακινήτων για χιλιάδες ανέργους!\nΣε μια ακόμα απίστευτη αλλαγή στο τέλος επί των ακινήτων προχώρησε το υπουργείο Οικονομικών.\nΜε τροπολογία που κατατέθηκε στη Βουλή, οι χιλιάδες άνεργοι που επιδοτούνται από τον ΟΑΕΔ δεν θα εξαιρεθούν από τους κανονικούς συντελεστές του νέου χαρατσιού και θα πληρώσουν τον φόρο όπως οι υπόλοιποι ιδιοκτήτες που είναι εργαζόμενοι!\nΑυτό σημαίνει μπορεί άνεργος να πληρώσειτο ίδιο τέλος με κάποιον που λαμβάνει υψηλό εισόδημα.\nΌπως αναφέρει η τροπολογία, μειωμένη εισφορά 0,5 ευρώ/τμ θα καταβάλλουν μόνο όσοι είναι μακροχρόνια άνεργοι, δεν επιδοτούνται από τον ΟΑΕΔ και είχαν εισόδημα το 2010 μέχρι 8.000 ευρώ. Το ίδιο ισχύει για τους πολύτεκνους και τους ανάπηρους.\nΩστόσο, ακόμα και οι παραπάνω ομάδες θα κληθούν να πληρώσουν κανονικά τον φόρο στην περίπτωση που μένουν σε ακίνητο το οποίο βρίσκεται σε περιοχή με τιμή ζώνης άνω των 3.000 ευρώ ή εάν το ακίνητο είναι άνω των 200 τ.μ.\nΕιδικότερα η τροπολογία αναφέρει τα εξής:\n«Για ένα ακίνητο που ιδιοκατοικείται και ανήκει κατά κυριότητα ή επικαρπία σε πολύτεκνο ή μακροχρόνια άνεργο εγγεγραμμένο στον ΟΑΕΔ και μη επιδοτούμενο από αυτόν, με οικογενειακό εισόδημα κατά το προηγούμενο του έτους επιβολής του τέλους, μέχρι 8.000 ευρώ ή είναι ο ίδιος ή πρόσωπο που τον βαρύνει φορολογικά, ανάπηρος, το ειδικό τέλος ισούται με 0,5 ευρώ το τμ ανεξάρτητα από την τιμή ζώνης και την παλαιότητα του ακινήτου.\nΤο μειωμένο αυτό τέλος δεν ισχύει για ακίνητο που βρίσκεται σε ζώνη με τιμή άνω των 3.000 ευρώ και για το πλέον των 200 τμ εμβαδόν του ιδιοκατοικούμενου ακινήτου».\nΚΑΛΠΑΚΙ - ΘΥΕΛΛΑ ΕΛΕΟΥΣΑΣ\nΚΑΤΑΓΓΕΓΙΑ ΣΟΚ: "Φούσκωσαν" το έλλειμμα για να επιβάλλουν τα μέτρα !!!\nΒαριές καταγγελίες ότι το έλλειμμα της γενικής κυβέρνησης, στο οποίο στηρίχθηκαν όλα τα φοροεισπρακτικά μέτρα και η ίδια η είσοδος της Ελλάδας στο μηχανισμό στήριξης, μπορεί να μην είναι πραγματικά, έκανε η κα Ζωή Γεωργαντά, μέλος του ΔΣ της Ελληνικής Στατιστικής Αρχής, ενώ υπαινίχθηκε ότι οι εθνικοί λογαριασμοί, δηλαδή τα ελλείμματα, τα έσοδα, οι δαπάνες και το σύνολο των στοιχείων που αφορούν τους εθνικούς λογαριασμούς, δεν οριστικοποιούνται εντός της ελληνικής επικράτειας, αλλά έρχονται στην Αθήνα απευθείας από την Eurostat.\n"Το έλλειμμα για το 2009 έβγαινε γύρω στο 12%, ασκήθηκαν πιέσεις από την ευρωπαϊκή στατιστική υπηρεσία και τον πρόεδρό της κ. Βάλντερ Ραντερμάχερ, ο οποίος ήθελε να μπουν μέσα στο έλλειμμα και οι δαπάνες των δημοσίων επιχειρήσεων και των ΔΕΚΟ" αποκάλυψε σε συνέντευξή της το απερχόμενο μέλος του ΔΣ της Ελληνικής Στατιστικής Αρχής κα Ζωή Γεωργαντά.\nΗ κα Γεωργαντά, καθηγήτρια Οικονομετρίας στο Πανεπιστήμιο της Μακεδονίας, περιέγραψε με συγκλονιστικές λεπτομέρειες μεθοδεύσεις και μαγειρέματα με σκοπό να διογκωθεί το ελληνικό έλλειμμα.\n"Για την αύξηση του ελλείμματος του 2009 στο 15,4% ελήφθησαν υπ' όψιν μόνο οι δαπάνες των ΔΕΚΟ" υποστήριξε η κα Γεωργαντά σε συνέντευξή της στο ραδιοφωνικό σταθμό 9 και στον Μπάμπη Παπαπαναγιώτου.\n"Εν μία νυκτί η Eurostat αποφάσισε ότι ορισμένες ΔΕΚΟ πρέπει να ενταχθούν στο έλλειμμα" τόνισε η κα Γεωργαντά, η οποία ισχυρίστηκε ότι η αναθέώρηση των στοιχείων έπρεπε να τύχει μεγαλύτερης μελέτης.\nΚυρίως όμως παρατήρησε ότι στο έλλειμμα προστέθηκαν μόνο οι δαπάνες -και όχι τα έσοδα- των ΔΕΚΟ...\nΕτικέτες ΚΑΤΑΓΓΕΛΙΕΣ, ΟΙΚΟΝΟΜΙΑ\nΠρο του λουκέτου βρίσκεται η Ανώτατη Ακαδημία Βελλάς;\nΛόγω αριθμού μαθητών και επιδόσεων…\nΗ Εκκλησία θέλει να κρατήσει δυο Σχολές σε Αθήνα - Θεσσαλονίκη!\nΣοβαρά προβλήματα και στη Ριζάρειο Σχολή.\n• Μεγάλη αναστάτωση έχει προκληθεί σε αποφοίτους και Φορείς των Ιωαννίνων, από τις φήμες για λουκέτο στην Ανώτατη Εκκλησιαστική Ακαδημία της Βελλάς!\nΣύμφωνα με δημοσιεύματα στον Αθηναϊκό Τύπο, η Εκκλησία της Ελλάδος θέλει να κρατήσει δυο Ανώτατες Σχολές στην χώρα, μόνο σε Αθήνα και Θεσσαλονίκη και να κλείσει τις υπόλοιπες, λόγω μικρού αριθμού μαθητών και επιδόσεων!\nΣύμφωνα με την εφημερίδα «το Παρόν», οι όποιες αποφάσεις θα οριστικοποιηθούν στην επόμενη σύσκεψη της κοινής επιτροπής Εκκλησίας – Πολιτείας.\n«Η επιθυμία των ιεραρχών ήταν να κρατήσουν και τις σχολές στην επαρχία, κυρίως για λόγους τοπικιστικούς. Όμως οι μαθητές μετριούνται στα δάχτυλα και το επίπεδο παραμένει χαμηλό. Ακόμη και στην ιστορική Σχολή Βελλάς Ιωαννίνων, οι μαθητές δεν ξεπερνούν τους 15.\nΚαι από πλευράς επίδοσης κυμαίνεται γύρω στο 12!\nΑυτές τις διαπιστώσεις έκαναν και στη Σύνοδο και περιμένουν πλέον την πρόταση της Υπουργού Παιδείας» αναφέρει το δημοσίευμα της εφημερίδας. Παράλληλα, σημειώνει, ότι «προβλήματα σοβαρά αντιμετωπίζει η Ριζάρειος Σχολή.\nΈχουν στερέψει τα οικονομικά, υπάρχει πλήρης εγκατάλειψη και η απόφαση για κλείσιμο είναι πλέον αναπόφευκτη. Να σημειωθεί ότι ο Δήμος Χαλανδρίου διεκδικεί κάποιο από τα κτίρια της σχολής».\nΜετά τα παραπάνω, οφείλουν να ξεσηκωθούν όλοι οι τοπικοί Φορείς πρωτίστως όμως η Μητρόπολη Ιωαννίνων, ο Δήμος Πωγωνίου και η Περιφέρεια Ηπείρου. Και βεβαίως οι χιλιάδες απόφοιτοι Βελλαΐτες.\nΩς γνωστόν, από την Βελλά έχουν αποφοιτήσει εκατοντάδες άτομα, που ακόμη διατηρούν στενούς δεσμούς με την Σχολή, αλλά και μεταξύ τους με τους Συλλόγους που έχουν δημιουργήσει. Μάλιστα, πολλοί εξ αυτών διέπρεψαν τόσο στην Ελλάδα όσο και στο εξωτερικό. Γι’ αυτό, επιβάλλεται –αν όντως επίκειται κλείσιμο της Σχολής- να συστρατευθούν όλοι για να αποτρέψουν ένα τέτοιο ενδεχόμενο, που θα πλήξει την Ήπειρο και την ιστορία της.\n«Θα πρόκειται για απόφαση - σκάνδαλο, αν πράγματι κλείσει η Βελλά, που είναι ταυτισμένη με την Ήπειρο και την Βόρειο Ήπειρο και αποτελεί αναπόσπαστο κομμάτι της ιστορίας τους» σημειώνουν συμπολίτες.\nΣημειώνεται, ότι φέτος η Βελλά συμπληρώνει 100 χρόνια ζωής! Ιδρύθηκε το 1911 από το Μητροπολίτη Βελλάς και Κονίτσης, μετέπειτα Μητροπολίτη Ιωαννίνων και κατόπιν Αρχιεπίσκοπο Αθηνών και πάσης Ελλάδος, Σπυρίδωνα Βλάχο και λειτούργησε ως Ιεροδιδασκαλείο. Ο σκοπός της ίδρυσής της ήταν η μόρφωση ιερέων και δασκάλων για την εξυπηρέτηση, κατά κύριο λόγο των περιοχών της Ηπείρου.\nΗ ΛΕΙΤΟΥΡΓΙΑ ΤΗΣ…\nΣημειώνεται, ότι από το 1911 έως το 1924 λειτούργησε ως Ιερατική Σχολή Βελλάς, με τετραετές πρόγραμμα σπουδών (τύπος Ιεροδιδασκαλείου), από το 1927 έως το 1939 ως αγροτικό Ιεροδιδασκαλείο, με πενταετές πρόγραμμα σπουδών, από το 1939 έως το 1969 ως Ιεροδιδασκαλείο της Μονής Βελλάς, με εξαετές πρόγραμμα σπουδών, από το 1969 έως το 1977 ως Ιεροδιδασκαλείο Βελλάς, με εξαετές πρόγραμμα σπουδών και από 1977 έως το 1989 ως Εκκλησιαστική Παιδαγωγική Ακαδημία Βελλάς, με τριετές πρόγραμμα σπουδών.\nΕπίσης, λειτούργησε ως Ανωτέρα Εκκλησιαστική Σχολή Βελλάς από το 1993 ως το 2006, με τριετές πρόγραμμα σπουδών και ως Ανώτατη Εκκλησιαστική Ακαδημία Βελλάς Ιωαννίνων από το 2006 ως σήμερα, με 8 εξάμηνα σπουδών πανεπιστημιακού επιπέδου και με δύο προγράμματα σπουδών, αυτό των Ιερατικών Σπουδών, και της Εκκλησιαστικής Μουσικής και Ψαλτικής.\nΕτικέτες ΔΗΜΟΣ ΠΩΓΩΝΙΟΥ, ΕΚΚΛΗΣΙΕΣ, ΕΚΠΑΙΔΕΥΣΗ, ΚΟΙΝΩΝΙΑ\nΗΓΟΥΜΕΝΙΤΣΑ: Εξαρθρώθηκε Εγκληματική οργάνωση που εξαπατούσε κληρικούς\nΈταζαν συντάξεις έναντι αδράς αμοιβής.\nΤην Τετάρτη μετά από συντονισμένη επιχείρηση αστυνομικών της Υποδιεύθυνσης Ασφάλειας Ηγουμενίτσας και του Τμήματος Ασφάλειας Αμαλιάδας, συνελήφθη στην Αμαλιάδα 29χρονος Έλληνας, κατηγορούμενος για απάτη κατ' εξακολούθηση, εγκληματική οργάνωση και νομιμοποίηση εσόδων από εγκληματική δραστηριότητα ενώ σχηματίζεται ποινική δικογραφία, για τα ίδια αδικήματα, σε βάρος άλλων δεκαεπτά (17) ατόμων.\nΤα μέλη της εγκληματικής οργάνωσης, προσποιούμενοι τους υπαλλήλους του Ταμείου Ασφάλισης Κληρικών Ελλάδας, προσέγγιζαν τηλεφωνικά τα θύματά τους και με τον ισχυρισμό της συνδρομής τους στην επίλυση συνταξιοδοτικών εκκρεμοτήτων, αποσπούσαν από τους κληρικούς διάφορα χρηματικά ποσά, τα οποία κατατίθεντο σε τραπεζικούς λογαριασμούς των δραστών.\nΘύματα της εγκληματικής οργάνωσης έπεσαν δεκαπέντε κληρικοί από τους Νομούς Θεσπρωτίας, Ηρακλείου, Μεσσηνίας, Ηλείας, Αχαΐας, Αιτωλοακαρνανίας, Μαγνησίας, Θεσσαλονίκης και Κυκλάδων.\nΑπό τα μέχρι τώρα στοιχεία προκύπτει ότι η λεία της εγκληματικής οργάνωσης ανέρχεται στο χρηματικό ποσό των 379.500 ευρώ.\nΗ προανάκριση συνεχίζεται, ενώ ο συλληφθείς θα οδηγηθεί στον Εισαγγελέα Πλημμελειοδικών Ηγουμενίτσας.\nΑΛΕΞΑΝΔΡΟΣ ΚΑΧΡΙΜΑΝΗΣ: Επίσκεψη στο έργο Καρτέρι - Πάργα\nΤον υπό κατασκευή οδικό άξονα Καρτέρι – Πάργα, επισκέφθηκε την Πέμπτη 15 Σεπτεμβρίου ο Περιφερειάρχης Ηπείρου κ. Αλέξανδρος Καχριμάνης, συνοδευόμενος από τον Αντιπεριφειάρχη Π.Ε. Θεσπρωτίας κ. Θωμά Πιτούλη. Ο Περιφερειάρχης ενημερώθηκε από τους εκπροσώπους της αναδόχου Εταιρίας για την πορεία των εργασιών και συζήτησε μαζί τους διάφορα ζητήματα που χρήζουν αντιμετώπισης. Παράλληλα ανακοίνωσε ότι σήμερα υπέγραψε την έγκριση πίστωσης ύψους 1.000.000 ευρώ προκειμένου να γίνει μετακίνηση των δικτύων ΔΕΗ και ΟΤΕ για να συνεχιστούν απρόσκοπτα οι εργασίες. Μετά την ολοκλήρωση της επίσκεψης σε δηλώσεις εξέφρασε την ικανοποίησή του για την εξέλιξη των εργασιών, σημειώνοντας ότι πρόκειται για το πιο σοβαρό έργο που εκτελείται στη Βορειοδυτική Ελλάδα, μετά τη διακοπή των εργασιών της Ιόνιας Οδού. Τόνισε επίσης και τα εξής: «Μετά από πολύ καιρό παίρνουμε μια ευχάριστη είδηση. Γίνεται ένα από τα πιο ωραία έργα. Οι εργασίες έχουν προχωρήσει αρκετά και θέλω να συγχαρώ την ανάδοχο εταιρία ΤΕΡΝΑ, καθώς και την επίβλεψη που γίνεται από το Ειδικό Κλιμάκιο του ΥΠΕΚΑ.\nΕίναι ένα έργο που ενέταξε στο ΕΣΠΑ η πρώην Κρατική Περιφέρεια (νυν Αποκεντρωμένη Διοίκηση Ηπείρου – Δυτ. Μακεδονίας) και το οποίο συνεχίζουμε εμείς. Θα είμαστε από κοντά για να λυθούν όλα τα θέματα. Μετά από αυτό το τμήμα, , έχουμε και την εκκρεμότητα στην γέφυρα της Δέσπως.\nΌπως ενημερώθηκα, μετά το Καρτέρι, για τη διευκόλυνση των εργασιών, θα χρειαστεί για ένα χρονικό διάστημα να λειτουργήσει προσωρινή παράκαμψη, θέμα για το οποίο είμαστε ανοιχτοί να το εξετάσουμε. Έχουμε ζητήσει νέα χρηματοδότηση για το τρέχον έτος».\nΟ Περιφερειάρχης, πρόσθεσε ότι το θέμα αυτό θα το θέσει, μαζί με άλλα που αφορούν το ΕΣΠΑ, την ερχόμενη Δευτέρα σε συνάντηση που θα έχει μαζί με την υπεύθυνη της Διαχειριστικής Αρχής με τον Επίτροπο της Ε.Ε.:\n«Το ΕΣΠΑ Ηπείρου – συνέχισε- δεν έχει κανένα πρόβλημα για τον κανόνα ν+3 και θα γίνει αγώνας για το τι πιστώσεις μπορούμε να πάρουμε, γιατί το ΠΕΠ Ηπείρου, «πληρώνει» ιδιαίτερα την αλλαγή της Κοινοτικής/ Εθνικής συμμετοχής σε 95 – 5%. Εμείς είχαμε μέση κοινοτική συμμετοχή 71% περίπου, τώρα που θα γίνει 95% καταλαβαίνετε ότι η διαφορά των 24 μονάδων σημαίνει πάρα πολύ μεγάλη μείωση του προγράμματος. Ευτυχώς για μας άλλες περιοχές και άλλα τομεακά προγράμματα έχουν προβλήματα και πιστεύω όταν ένα πρόγραμμα πηγαίνει καλά, κανένας δεν το αφήνει αβοήθητο. Άλλωστε ο τόπος της Ηπείρου, έχει ανάγκη αρκετά έργα υποδομών και για μας έργα σημαίες είναι τα έργα Περιβάλλοντος και οι Δομές στις μεταφορές»\nΑπαντώντας σε σχετική ερώτηση ο Περιφερειάρχης αναφέρθηκε σε σειρά έργα που θεωρούνται πρώτης προτεραιότητας για τη βελτίωση των υποδομών στα παράλια της Ηπείρου, αναφέροντας μεταξύ άλλων και τα εξής:\n«Τα παράλια του Ιόνιου, χρειάζονται αυτόν τον δρόμο, την ανακατασκευή του τμήματος της γέφυρας Δέσπως και κάποιους κόμβους ακόμη. Μας ενδιαφέρει η είσοδος της Ηγουμενίτσας, για την οποία εγκρίναμε τις απαλλοτριώσεις, μας ενδιαφέρει η σύνδεση με την Αλβανία. Αυτές τις ημέρες δημοπρατείται το έργο ύδρευσης για τα Σύβοτα και όλο το παράλιο κομμάτι αυτό. Επίσης έχουμε εγκρίνει την ένταξη της αποχέτευσης οικισμών του Δήμου Πάργας, Προωθούμε τάχιστα τη μελέτη και ευελπιστούμε να την έχουμε τελειωμένη Πέρδικα – Σϋβοτα – Πλαταριά, ώστε όλα αυτά να συνδεθούν με τον Βιολογικό της Ηγουμενίτσας. Αλλά και στην περιοχή της Πρέβεζας, μας ενδιαφέρουν οι υποδομές της αποχέτευσης και της ύδρευσης. Θεωρώ ότι έτσι θα βοηθήσουμε στη βελτίωση των υποδομών της Ηπείρου».\nΤέλος απαντώντας σε άλλη ερώτηση, τόνισε και τα εξής:\n«Δεν είναι καλό σε μια τόσο δύσκολη εποχή, κάποιοι να θέλουν να μηδενίσουν τα πάντα. Γϊνεται αγώνας. Αν θέλουν να μάθουν μπορούν. Είναι δεκατρεις περιφερειάρχες και δεκατρείς περιφέρειες οι οποίοι αγωνίζονται να φέρουν αποτέλεσμα. Σήμερα η πατρίδα έχει ανάγκη από χαμηλούς τόνους και δουλειά. Είμαστε σε δύσκολη καμπή, που κανένας δεν ξέρει τι αύριο θα έχουμε. Ο, τι κερδίζουμε σήμερα, είναι μεγάλο πράγμα. Ο αγώνας δεν σηκώνει αναβολές».\n* Το έργο Καρτέρι – Πάργα είναι μήκους 15 χιλιομέτρων με πλάτος 13,5 μέτρων. Περιλαμβάνει 6 ισόπεδες διαβάσεις, 6 μεγάλα τεχνικά και 70 μικρά. Ο προυπολογισμός του ανέρχεται σε 39,2 εκ. ευρώ\nΟ ΑΝΤΙΠΕΡΙΦΕΡΕΙΑΡΧΗΣ Π.Ε. ΘΕΣΠΡΩΤΙΑΣ ΘΩΜΑΣ ΠΙΤΟΥΛΗΣ\nΑπό την πλευρά του ο Αντιπεριφερειάρχης Π.Ε. Θεσπρωτίας κ. Θωμάς, τόνισε ότι το έργο Καρτέρι – Πάργα άρχισε να υλοποιείται μετά από διεκδίκηση πολλών χρόνων και μετά πολλά σκαμπανεβάσματα και αναθεωρήσεις και πρόσθεσε:\n«Το έργο προχωρά με γρήγορους ρυθμούς και αυτό με ικανοποιεί ιδιαίτερα Τα παράλια της περιοχής πήραν μεγάλη ανάσα από την Εγνατία Οδό. Αυτό το κομμάτι μαζί με την Ιόνια θα φέρει πιο κοντά και την υπόλοιπη Ελλάδα. Για μας είναι ζωτικής σημασίας και πιστεύω ότι θα είναι μοχλός ανάπτυξης για την περιοχή».\nΜΕΣΟΠΟΤΑΜΟΣ ΠΡΕΒΕΖΑΣ: Άγνωστοι έκαναν γυαλιά-καρφιά το δημοτικό σχολείο\nΟι δάσκαλοι και οι μαθητές του δημοτικού σχολείου Μεσοποτάμου έμειναν εμβρόντητοι όταν αντίκρισαν τις αίθουσες του σχολείου λεηλατημένες από αγνώστους οι οποίοι είχαν εισβάλει στο εσωτερικό μετά τον αγιασμό.\nΉταν η δεύτερη φορά μέσα σε δέκα μέρες, που άγνωστοι παραβιάζουν το σχολικό συγκρότημα του Μεσοποτάμου.\nΤην πρώτη φορά, είχε παραβιαστεί μόνο ο χώρος του παλιού γυμνασίου και οι εισβολείς είχαν προκαλέσει μικρής έκτασης καταστροφές, όπως έκαναν και αυτή τη φορά.\nΟ διευθυντής του σχολείου ενημέρωσε το αστυνομικό τμήμα Καναλλακίου, το οποίο διενεργεί έρευνες για τον εντοπισμό των δραστών.\nΕΦΑΠΑΞ: Έλλειμμα - βόμβα 4 δισ. στο Ταμείο Πρόνοιας των δημοσίων υπαλλήλων\nΗ αναλογιστική μελέτη του Ταμείου έδειξε έλλειμμα 4 δισ. ευρώ από τα οποία τα 2,2 δισ. ευρώ είναι το ταμειακό έλλειμμα της φετινής χρήσης, καθώς εκτιμάται ότι ο αριθμός των συνταξιοδοτήσεων υπαλλήλων που θα δικαιούνται εφάπαξ μέχρι τις 31/12/2010 θα φτάσει τις 50.000 (οκταπλάσιος αριθμός σε σύγκριση με άλλες χρονιές).\n«Το ομιχλώδες τοπίο για την εφεδρεία, το νέο μισθολόγιο - βαθμολόγιο σε συνδυασμό με τις περικοπές των επιδομάτων και τη μείωση των αποδοχών που διαμορφώνουν ένα κακό εργασιακό περιβάλλον στο Δημόσιο, οδηγούν τα στελέχη του Δημοσίου στην έξοδο» εξηγεί ο αντιπρόεδρος της Ομοσπονδίας των εργαζομένων στα ασφαλιστικά ταμεία και γενικός διευθυντής του ΤΠΔΥ κ. Ν. Καλάκος.\nΕνδεικτικό της δύσκολης κατάστασης στην οποία έχει περιέλθει το Ταμείο Πρόνοιας των δημοσίων υπαλλήλων είναι:\nΤο γεγονός ότι η αναλογιστική μελέτη που έδειξε το έλλειμμα των 4 δισ. ευρώ στηρίχθηκε στα στοιχεία του Αυγούστου λαμβάνοντας υπόψη τη μείωση κατά 10% του ποσού του εφάπαξ και την αύξηση κατά 1% της εισφοράς των εν ενεργεία ασφαλισμένων.\nΗ μελέτη περιλαμβάνει σενάριο για τη μείωση του ελλείμματος των 4 δισ. ευρώ, εφόσον μειωθεί επιπλέον 10% το εφάπαξ και αυξηθεί κατά 1% (φτάνοντας στο 2%) η εισφορά των εν ενεργεία υπαλλήλων.\nΓΕΝΟΠ ΔΕΗ: «Θα εμποδίσουμε την πληρωμή του φόρου στα ακίνητα»\nΑποφασισμένη να... μπλοκάρει «χαράτσι»\nΤο συνδικάτο της ΓΕΝΟΠ ΔΕΗ αποφάσισε να εμποδίσει με κάθε τρόπο την επεξεργασία, έκδοση και αποστολή των λογαριασμών της ΔΕΗ, που θα περιέχουν το ειδικό «χαράτσι».\nΑν όμως αποσταλούν οι λογαριασμοί, οι εργαζόμενοι θα εμποδίσουν τις εντολές για διακοπή του ρεύματος των σπιτιών.\nΠαρ' όλα αυτά, σε περίπτωση που οι κρατικοί φορείς επιχειρήσουν να κόψουν το ρεύμα σε όσους δεν πληρώσουν, η ΓΕΝΟΠ ΔΕΗ θα βρεθεί έξω από αυτά τα σπίτια αυτά και με φυσική παρουσία θα εμποδίσει τη συγκεκριμένη κίνηση.\nΣτη συνέντευξη τύπου, η ΓΕΝΟΠ ΔΕΗ ανέφερε ότι «η στάση της αυτή δεν εμπεριέχει έλλειμμα ευθυνών προς τη χώρα, αλλά περίσσευμα ευαισθησίας προς το λαό».\nΧαρακτήρισε την πολιτική της κυβέρνησης την πιο αντιλαϊκή και βάρβαρη των τελευταίων ετών, ενώ αποκάλεσε το μνημόνιο «φέρετρο» και όχι ευλογία.\nΤέλος, ανέφερε ότι η ΔΕΗ είναι υπεύθυνη απέναντι στα 2,5 εκατ. έλληνες που ζουν κάτω από το όριο της φτώχειας.\nΤον τελευταίο καιρό πολλά συντελούνται στον δήμο Πωγωνίου.\nΚαι για αυτά υπάρχει η έντονη παρουσία και παρέμβαση των παρατάξεων της αντιπολίτευσης (συνδυασμών Ντόντη, Μεντή) εκτός -και πάλι- της παράταξης του Φ. Στεργίου, που και πάλι είναι απούσα, δίνοντας την εντύπωση ότι έχει ταυτιστεί με τη δημοτική αρχή.\nΕπί 8 και πλέον μήνες είναι ανύπαρκτη και δεν έχει βγάλει μια ανακοίνωση για οποιοδήποτε θέμα του δήμου.\nΜόνο σιωπή απ' τον επικεφαλής της Φάνη Στεργίου και τους δημοτικούς του συμβούλους.\nΟ Ηλίας Πορίκης και ο Θάνος Φωτίου (οι δημοτικοί του σύμβουλοι) συμφωνούν με την τακτική αυτή;\nΑς δώσουν κάποια απάντηση και ας μην κρύβονται.\nΕδώ και τώρα δημόσια τοποθέτηση- απάντηση στους ψηφοφόρους που τους ψήφισαν και περιμένουν δυναμική αντιπολίτευση.\nΑν δεν μπορούν να ανταποκριθούν στα καθήκοντά τους, ο δρόμος είναι ένας:\nΗ παραίτησή τους!\nΔΩΔΩΝΗ: Κλιμακώνουν τις κινητοποιήσεις τους οι παραγωγοί της Ηπείρου\nΕΛΜΕ ΙΩΑΝΝΙΝΩΝ: Παλλαϊκή αντίσταση στη διάλυση της δημόσιας παιδείας\nΣύσκεψη τη Δευτέρα 19 Σεπτεμβρίου και ώρα 7:30 μ.μ. στα Λιθαρίτσια\nΤο κουδούνι της νέας σχολικής χρονιάς βρίσκει τη δημόσια εκπαίδευση σε ακόμη χειρότερη κατάσταση από πέρσι με τους μαθητές, γονείς και εκπαιδευτικούς να βρίσκονται αντιμέτωποι με σωρεία προβλημάτων. Η κυβέρνηση με τη στήριξη των προθύμων εφαρμόζει πολιτικές που υπαγορεύει η μαύρη συμμαχία ΕΕ – ΔΝΤ – Κεφαλαίου, με στόχο την απαξίωση του δημόσιου σχολείου και τελικά τη διάλυση της δημόσιας και δωρεάν παιδείας. Η κρίση αξιοποιείται από τους κρατούντες για τη δημιουργία του φθηνού και υποταγμένου σχολείου στις απαιτήσεις της αγοράς μετατρέποντας την ταυτόχρονα σε οδοστρωτήρα των μορφωτικών δικαιωμάτων της νεολαίας.\n1. Τα κενά στην εκπαίδευση. Το Υπουργείο προχώρησε στο μικρότερο αριθμό προσλήψεων σε μόνιμο προσωπικό των τελευταίων 30 χρόνων, καθώς διόρισε μόλις 546 εκπαιδευτικούς την ίδια στιγμή που οι συνταξιοδοτήσεις κατά την κυβέρνηση είναι 6500 . Αντίστοιχα οι αριθμοί διορισμών σε αναπληρωτές (15.600 από τον κρατικό προϋπολογισμό και 4.500 από τα προγράμματα ΕΣΠΑ) αδυνατούν να καλύψουν τις πραγματικές ανάγκες για μια σύγχρονη, ποιοτική εκπαίδευση.\n2. Οι χαμηλότερες μεταπολεμικά δαπάνες για την εκπαίδευση. Το μερίδιο των δαπανών αντιστοιχεί στο 2,75% του ΑΕΠ της χώρας και αναλογεί σε χώρα του λεγόμενου «Τρίτου κόσμου». Αντίστοιχα τα κονδύλια των σχολικών επιτροπών έχουν μειωθεί πολύ σε σχέση με πέρσι, αποδεικνύοντας το πραγματικό νόημα του «Καλλικράτη». Με απλά λόγια, το σχολείο της εποχής του Μνημονίου και του Μεσοπρόθεσμου θα είναι ένα σχολείο χωρίς αναλώσιμα και οι γονείς θα κληθούν να το χρηματοδοτήσουν, για ακόμη μια φορά.\n3. Ένα σχολείο χωρίς βιβλία. Με φθηνές δικαιολογίες η υπουργός παραδέχτηκε ότι στην έναρξη της σχολικής χρονιάς εκτός από τους δασκάλους που θα λείπουν ο μαθητής δεν θα βρει ούτε και σχολικά βιβλία, αφού θα υπάρχουν μόνο 30 τίτλοι βιβλίων για όλη την πρωτοβάθμια και δευτεροβάθμια εκπαίδευση και η παράδοση αναμένεται να ολοκληρωθεί, στην καλύτερη των περιπτώσεων, το Νοέμβριο. Είναι προφανές ότι η εκπαιδευτική διαδικασία υποβαθμίζεται ακόμη περισσότερο. Τα cd και φωτοτυπίες αποκαλύπτουν την πρόθεση της κυβέρνησης να αποποιηθεί των ευθυνών της για τη δωρεάν διανομή των σχολικών εγχειριδίων.\n4. Ένα σχολείο με περισσότερα παιδιά ανά τμήμα. Οι συγχωνεύσεις και καταργήσεις που η κυβέρνηση αποφάσισε θα οδηγήσει σε πολυπληθή τμήματα, και σε συμπτύξεις τμημάτων. Αυτή την κατάσταση την αντιμετωπίζουμε σε πολλά σχολεία της πόλης όπου σε ακατάλληλες τάξεις θα στοιβάζονται 25 έως 30 μαθητές.\n5. Ένα σχολείο της αγοράς . Προετοιμάζεται η λειτουργία του με ιδιωτικοοικονομικά κριτήρια που θα χαρακτηρίζεται από τον ανταγωνισμό των σχολικών μονάδων για εξασφάλιση πόρων, από τυποποιημένες εθνικές αξιολογήσεις μαθητών για κάθε βαθμίδα εκπαίδευσης, αξιολογήσεις που θα κρίνουν παράλληλα και το εργασιακό καθεστώς του εκπαιδευτικού κόσμου, με πιθανή την προοπτική ακόμη και απολύσεων. Θα είναι ένα δηλ. σχολείο που θα διευρύνει τις μορφωτικές και ταξικές ανισότητες. Ήδη η ψήφιση του νόμου εκτρώματος για τα ΑΕΙ δείχνει το δρόμο. Το δημόσιο Πανεπιστήμιο μετατρέπεται σε κέντρο μεταλυκειακής κατάρτισης, με ιδιώτες στη διοίκηση του και με αυστηρά αγοραία κριτήρια για τη χρηματοδότησή του. Ένα Πανεπιστήμιο χωρίς κατοχυρωμένο άσυλο και ακαδημαϊκές ελευθερίες, κλειστό στην κριτική σκέψη και τη συλλογική δράση και ανοικτό στην επιχειρηματικότητα.\n6. Κακοπληρωμένοι εκπαιδευτικοί και εργασιακές σχέσεις γαλέρας. Η εφαρμογή του Μεσοπρόθεσμου προγράμματος οδηγεί σε βαθύτατες οριζόντιες περικοπές στο ήδη συρρικνωμένο εισόδημα των εκπαιδευτικών ενώ η αναδρομική παρακράτηση των περικοπών από τις αρχές Γενάρη του 2011, οδηγεί σε πραγματικό αδιέξοδο τον εκπαιδευτικό κόσμο, προετοιμάζοντας το έδαφος για το «ενιαίο μισθολόγιο-φτωχολόγιο». Παράλληλα, γενικεύεται η ελαστική απασχόληση (αναπληρωτές μέσω ΕΣΠΑ), ενώ είναι σκανδαλώδης απόφαση για παροχή εκπαιδευτικών υπηρεσιών μέσω συμπράξεων Μη Κυβερνητικών Οργανώσεων (ΜΚΟ) και «Καλλικρατικών» δήμων.\nΌλα τα παραπάνω συνθέτουν μια εκρηκτική ατμόσφαιρα στην εκπαίδευση για τη νέα χρονιά. Η επίθεση που δεχόμαστε είναι συνολική και αφορά, όλους τους εργαζόμενους και όλη τη νεολαία,. Γι’ αυτό απαιτείται μαζικός πανεκπαιδευτικός-πανεργατικός συντονισμός για να μην ισοπεδώσουν ότι κερδίσαμε με σκληρούς αγώνες. Ένα πρώτο βήμα είναι και η ενίσχυση του συντονισμού των σωματείων του νομού.\nΗ ΕΛΜΕ Ιωαννίνων, σύλλογοι γονέων και μαθητές στη σύσκεψή τους στις 13/09 αποφάσισαν να καλέσουν τους φορείς της πόλης (σωματεία, σύλλογοι κλπ) να αναλάβουν όλες εκείνες τις πρωτοβουλίες συντονισμού και ενημέρωσης στην κατεύθυνση της ανάπτυξης των αγώνων για την προάσπιση του δημόσιου σχολείου, των μορφωτικών των κοινωνικών και εργασιακών δικαιωμάτων του κόσμου της εργασίας .\nΑν θέλουμε να είμαστε περήφανοι και αξιοπρεπείς οφείλουμε να εκπονήσουμε συγκεκριμένο σχέδιο δράσης που θα στοχεύει στην ανατροπή αυτής της ανάλγητης πολιτικής.\nΓια το λόγω αυτό καλούνται σε νέα σύσκεψη όλοι οι φορείς του νομού που θα πραγματοποιηθεί τη Δευτέρα 19/09 και ώρα 7:30 το απόγευμα στα «Λιθαρίτσια» με στόχο την οργάνωση συλλαλητηρίου τις επόμενες μέρες και τη συνέχιση των κινητοποιήσεων.\nΗΓΟΥΜΕΝΙΤΣΑ: Ημερίδα για την «Αγροτική Ανάπτυξη στον 21ο αιώνα» το Σάββατο 17 Σεπτεμβρίου 2011, από την ΕΑΣ Θεσπρωτίας\nΣτα πλαίσια αυτά και ειδικότερα για τον τομέα της Βιοτεχνολογίας, ο οποίος θα παίξει σημαντικό ρόλο τα επόμενα χρόνια στην εφαρμογή της Πράσινης Τεχνολογίας στα Αγροτικά Προϊόντα, οργανώνει στις 17 Σεπτέμβρη 2011 στο αμφιθέατρο του ΤΕΙ Ηπείρου στην Ηγουμενίτσα, Επιστημονική Ημερίδα με θέμα :\n«Η Αγροτική Ανάπτυξη στον 21ο Αιώνα. Νέες τεχνολογίες εξελίσσουν την σχέση, Αγρότη, Επιχειρηματία και καταναλωτή».\nΣτην ημερίδα θα συμμετέχουν διακεκριμένοι καθηγητές του χώρου της βιολογίας, χημείας και γεωπονίας.\nΗ είσοδος είναι ανοικτή για κάθε ενδιαφερόμενο.\nΔΗΜΟΣΙΟ: Από τη 1η Οκτωβρίου 53% κάτω οι μισθοί 40.000 υπαλλήλων\nΠαραμείνουν μόνο τέσσερα επιδόματα: οικογενειακό, επικίνδυνης και ανθυγιεινής εργασίας, παραμεθόριων περιοχών και σπουδών\nΚαθίζηση στις αποδοχές έως και 53% θα υποστούν περίπου 40.000 δημόσιοι υπάλληλοι που λαμβάνουν σήμερα υψηλά επιδόματα, με την άμεση εφαρμογή του Ενιαίου Μισθολογίου από 1ης Οκτωβρίου.\nΜετά τις πιέσεις της τρόικας, η κυβέρνηση προσανατολίζεται στην άμεση εφαρμογή του μισθολογίου στον δημόσιο τομέα, χωρίς να υπάρξει τριετής μεταβατική περίοδος προσαρμογής.\nΤα υπουργεία που οι υπάλληλοι τους λαμβάνουν υψηλά επιδόματα είναι το Οικονομικών, το Εσωτερικών και το πρώην υπουργείο Οικονομίας.\nΕφαρμόζοντας άμεσα την αρχή «ίση αμοιβή για ίδια δουλειά σε υπαλλήλους με τα ίδια προσόντα και την ίδια προϋπηρεσία», από τον Οκτώβριο θα εξισωθούν οι αμοιβές των υπαλλήλων υποχρεωτικής εκπαίδευσης με την ίδια προϋπηρεσία σε όλα τα υπουργεία.\nΠαράλληλα θα καταργηθούν όλα τα ειδικά επιδόματα (υπολογίζονται σε 100) και θα παραμείνουν μόνο τέσσερα: η οικογενειακή παροχή, το επίδομα επικίνδυνης και ανθυγιεινής εργασίας, το επίδομα παραμεθόριων περιοχών και τα επιδόματα σπουδών (μεταπτυχιακών σπουδών, αποφοίτων της Εθνικής Σχολής Δημόσιας Διοίκησης).\nΘα παραμείνουν ως έχουν τα επιδόματα εορτών και αδείας, που ανέρχονται στα 1.000 ευρώ ετησίως.\nΙΚΑ: Αναστέλλεται έως τις 31 Δεκεμβρίου 2012 η λήψη αναγκαστικών μέτρων για τους οφειλέτες\nΑναστέλλεται έως τις 31 Δεκεμβρίου 2012 η λήψη αναγκαστικών μέτρων για τους οφειλέτες του ΙΚΑ, που θα υπαχθούν στο καθεστώς του προσωρινού διακανονισμού, σύμφωνα με ανακοίνωση του Ιδρύματος.\nΜε τις υπό ψήφιση διατάξεις του τελευταίου νομοσχεδίου του υπουργείου Εργασίας και Κοινωνικής Ασφάλισης, παρέχεται η δυνατότητα να υπαχθούν στο καθεστώς αυτό όσοι εργοδότες οφείλουν καθυστερούμενες ασφαλιστικές εισφορές στο ΙΚΑ-ΕΤΑΜ και δεν έχουν υπαχθεί σε ρύθμιση ή έχασαν το δικαίωμα συνέχισης της ρύθμισης στην οποία είχαν κατά το παρελθόν υπαχθεί.\nΗ δυνατότητα του διακανονισμού αφορά τόσο τους εργοδότες που εξακολουθούν να απασχολούν υπαλλήλους, όσο και αυτούς που δεν απασχολούν στο εξής, αλλά και αυτούς που οφείλουν εισφορές από οικοδομικές εργασίες.\nΓια την υπαγωγή στον προσωρινό διακανονισμό, αρκεί η υποβολή σχετικής αίτησης στα Ταμεία Είσπραξης Εσόδων ΙΚΑ και στα Υποκαταστήματα και Παραρτήματα.\nΟ τρόπος εξόφλησης των καθυστερούμενων οφειλών καθορίζεται ως εξής:\n- Οι οφειλές που αφορούν το έτος 2011 ρυθμίζονται σε 36 ή 48 μηνιαίες δόσεις, αναλόγως του ύψους οφειλής.\n- Οι οφειλές που αφορούν προηγούμενα έτη κεφαλαιοποιούνται στις 31/12/2010 και για την εξόφλησή τους καταβάλλεται ποσό που αντιστοιχεί στο 20% του μέσου όρου των τρεχουσών εισφορών του Δ΄ τριμήνου του 2010.\nΟι οφειλέτες οι οποίοι κατά την ημερομηνία υποβολής της αίτησης δεν απασχολούν υπαλλήλους και οι οφειλέτες από οικοδομοτεχνικά έργα μπορούν να εξοφλήσουν καταβάλλοντας το 1,25% της κεφαλαιοποιημένης οφειλής για ποσά κατώτερα των 300.000 ευρώ και το 0,80% για μεγαλύτερα ποσά.\nΕπισημαίνεται, ότι εφόσον η αίτηση υποβληθεί έως τις 31/10/2011, θα παρέχεται έκπτωση 20% επί των προσθέτων τελών της κεφαλαιοποιημένης οφειλής.\nΤέλος, στην ανακοίνωση του Ιδρύματος τονίζεται ότι στις περιπτώσεις οφειλετών, που δεν θα προσφύγουν στην αξιοποίηση των ως άνω ρυθμίσεων, θα εφαρμοστεί απαρέγκλιτα και χωρίς ουδεμία εξαίρεση η πλήρης επιβολή των προβλεπομένων αναγκαστικών μέτρων και των λοιπών μέτρων είσπραξης.\nΜΙΜΗΣ ΑΝΔΡΟΥΛΑΚΗΣ: "Έκρηξη" κατά Βενιζέλου\nΑγαπητοί φίλοι, αντί να απαντήσω σε επιμέρους σχόλιά σας για διάφορα πρόσωπα και πράγματα της τελευταίας περιόδου θα σας περιγράψω τα χαρακτηριστικά ενός φανταστικού γενικού πολιτικού τύπου που καμώνεται «μεταρρυθμιστής» με διαφορετικά χρώματα.\nΟ μαθητευόμενος μάγος δεν είναι συγκεκριμένο πρόσωπο είναι ένας τύπος.\nΈνα στυλ που συμπυκνώνει μερικές παθολογίες της εποχής, ειδικά της τελευταίας δεκαετίας που μας οδήγησαν στην κρίση.\n•Συνήθως φαντασιώνεται ότι είναι Δελφίνος.\nΠρωθυπουργός σε αναμονή.\nΟ δελφινισμός είναι το «μεταρρυθμιστικό» του κίνητρο.\nΗ Ελλάδα είναι συχνά μόνο το πρόσχημα.


ΘΕΜΑ LaLiga: Τα νέα πρόσωπα του «Clasico» - analitis.gr\nΟ καλύτερος τρόπος για να αξιολογείς μια ηγεσία είναι α διερωτάσαι τι σφάλμα είναι ικανοί α κάνουν. Karl Popper, 1902-1994, Αγγλοαυστριακός φιλόσοφος\nΗ εφετινή μεταγραφική κίνηση στην LaLiga μπορεί να μην ήταν τόσο έντονη, όσο τα προηγούμενα χρόνια, αλλά και πάλι οι αφίξεις ορισμένων νέων προσώπων σε Μπαρτσελόνα και Ρεάλ Μαδρίτης συγκεντρώνουν επάνω τους τους προβολείς ενόψει του πρώτου Clasico της σεζόν 2020/21 (24/10, 17:00).\nΤο Αθηναϊκό-Μακεδονικό Πρακτορείο Ειδήσεων (ΑΠΕ-ΜΠΕ) σας παρουσιάζει τις νέες, αλλά πάντα υψηλού επιπέδου προσωπικότητες της πρώτης εφετινής κορυφαίας «μάχης» του ισπανικού πρωταθλήματος.\nΟ Ρόναλντ Κούμαν είναι το πρώτο και κυριότερο όνομα που πρέπει να σταθεί κανείς. Ο πρώην θρύλος της Μπαρτσελόνα, ο ποδοσφαιριστής που σημείωσε τον νικητήριο γκολ στην παράταση, στο πρώτο ευρωπαϊκό τρόπαιο του συλλόγου το 1992, ο πρωταγωνιστής της «Dream Team» του Γιόχαν Κρόιφ τη δεκαετία του 1990…\nΟ Κούμαν επέστρεψε στο σύλλογο, αυτή τη φορά από τη θέση του προπονητή, αναλαμβάνοντας το project της… αναγέννησης των «μπλαουγκράνα» στην προσπάθεια τους να «κλέψουν» τον τίτλο του πρωταθλητή από τη Ρεάλ Μαδρίτης.\n«Η Μπαρτσελόνα είναι σαν το σπίτι μου», είχε δηλώσει κατά την παρουσίασή του τον Αύγουστο, προσθέτοντας μεταξύ άλλων: «Τώρα είμαι εδώ ως προπονητής, κάτι που με κάνει πολύ χαρούμενο».\nΑπό τις πρώτες ημέρες της ανάληψης της τεχνικής ηγεσίας του συλλόγου ο Ολλανδός φαίνεται πρόθυμος να συνεχίσει την παράδοση του επιθετικού ποδοσφαίρου, που βασίζεται στον έλεγχο της κατοχής.\n«Με τον Κρόιφ είχαμε τον καλύτερο συνδυασμό. Παίξαμε επιθετικό ποδόσφαιρο και κερδίσαμε τίτλους. Αυτή είναι η φιλοσοφία που πρέπει πάντα να ακολουθούμε στην Μπάρτσα. Πρέπει να παίξουμε καλό ποδόσφαιρο, το οποίο θα απολαμβάνουν οι φίλαθλοι και θα φέρνει τίτλους».\nΣτον αγωνιστικό χώρο, ο Κούμαν θα έχει στη διάθεσή του μερικούς νέους παίκτες, εκτός από τον Κουτίνιο που επέστρεψε από την Μπάγερν Μονάχου. Ο 19χρονος δεξιός μπακ Σερζίνιο ενσωματώθηκε από τον Άγιαξ σε μια συμφωνία αξίας άνω των 26 εκατομμυρίων ευρώ, κερδίζοντας τον τίτλο του πρώτου Αμερικανού στην ιστορία της ομάδας.\nΟ Βόσνιος διεθνής Μίραλεμ Πιάνιτς αποκτήθηκε από τη Γιουβέντους το καλοκαίρι για να ενισχύσει τη μεσαία γραμμή, έργο που έχουν αναλάβει και οι Σέρχιο Μπουσκέτς, Φρένκι ντε Γιονγκ και Ρικάρντ Πουτς, αλλά και οι Τρινκάο, Πέδρι, τους οποίους «τράβηξαν» οι «μπλαουγκράνα» από Μπράγκα και Λας Πάλμας, αντίστοιχα.\nΟ πρώτος, σε ηλικία 20 ετών, έχει ήδη παραστάσεις με την Εθνική Πορτογαλίας, ενώ ο Πέδρι μπορεί να είναι 17 ετών, αλλά έχει τεράστια προοπτική να φτάσει στην κορυφή. Άλλωστε ο τεχνικός της Λας Πάλμας Πέπε Μελ είχε υπογραμμίσει για τον νεαρό ότι… «αποτελεί ευλογία για το ισπανικό ποδόσφαιρο».\nΣτον αντίποδα, η Ρεάλ Μαδρίτης έχει αρχίσει τη σεζόν με την ίδια ομάδα που κέρδισε τον τίτλο της LaLiga Santander 2019-20. Στις αξιοσημείωτες προσθήκες της ξεχωρίζει η επιστροφή του Μάρτιν Όντεγκααρντ, ο οποίος έλαμψε έντονα την περασμένη σεζόν κατά τη θητεία του -ως δανεικός- στη Σοσιεδάδ.\nΟ 21χρονος Νορβηγός φαίνεται να έχει αρχίσει να ξεδιπλώνει τις απίστευτες δυνατότητές του (που ώθησαν τη Ρεάλ Μαδρίτης να τον υπογράψει σε ηλικία 16 ετών το 2015) και βρίσκεται από νωρίς στα πλάνα του Ζινεντίν Ζιντάν τη φετινή σεζόν.\nΜε τον πρώην νικητή της «Χρυσής Μπάλας», Λούκα Μόντριτς, να διανύει το 35ο έτος της ηλικίας του, η ομάδα μπορεί να βασιστεί στον Όντεγκααρντ για να δώσει την απαραίτητη «σπίθα» στη μεσαία γραμμή της Ρεάλ τα επόμενα χρόνια.\nΣτην Ουγγαρία για την υπέρβαση ο Απόλλων Σμύρνης\nΑναχώρησε νωρίς το πρωί από το αεροδρόμιο «Ελευθέριος Βενιζέλος» με τελικό προορισμό το Τσόλνοκ της Ουγγαρίας η ομάδα υδατοσφαίρισης του Απόλλωνα Σμύρνης, που από αύριο μπαίνει στη.\nΗ WA διαπίστωσε πρόοδο της RusAF και συνεργασία της νέας ηγεσίας με τους διεθνείς εμπειρογνώμονες\nΗ τελευταία σύνοδος του Συμβουλίου της World Athletics για\nΟ Δημήτρης Κουρμπέλης προπονήθηκε και το πρωί της Πέμπτης\nΟ Βόσνιος διαιτητής Ιρφάν Πέλιτο θα «σφυρίξει» στο ντέρμπι\nΣυνεδριάζει η συμμαχία ΟΠΕΚ+ αναφορικά με τις μειώσεις στην παραγωγή του αργού


ΖΟΡΑΝ ΣΛΑΒΝΙΤΣ: Ο "ΔΑΣΚΑΛΟΣ" ΤΟΥ "ΜΟΤΣΑΡΤ" | Basketbook\nΖΟΡΑΝ ΣΛΑΒΝΙΤΣ: Ο "ΔΑΣΚΑΛΟΣ" ΤΟΥ "ΜΟΤΣΑΡΤ"\nΟ αγώνας στη Χάλα Σπόρτοβα είχε τελειώσει με μια άνετη νίκη της Παρτιζάν εναντίον των νεοφώτιστων στη μεγάλη κατηγορία. Στον διάδρομο των αποδυτηρίων, οι δημοσιογράφοι περικύκλωσαν τον παίχτη-προπονητή της Σιμπένκα, είχαν τόσες ερωτήσεις να του κάνουν.\nΟ Ζόραν "Μόκα" Σλάβνιτς είχε προκαλέσει μεγάλη έκπληξη με την απόφαση του εκείνο το καλοκαίρι του 1979 άμα τη επιστροφή του από την Ισπανία, να αναλάβει τον διπλό ρόλο σε μία ομάδα που μόλις είχε κερδίσει την άνοδο μετά από τέσσερα χρόνια στη δεύτερη κατηγορία. Όταν ο σύλλογος επανήλθε, οι διοικούντες προσέγγισαν τον "στρατηγό" των Πλάβι σε μια προσπάθεια να προσθέσουν αδιαμφισβήτητη ποιότητα σε ένα ρόστερ βετεράνων σαν τον Ζέλικο Μαρέλια και τον Μπράνκο Ματσούρα που τα καλύτερα τους χρόνια είχαν παρέλθει.\nΟ "Μόκα" συμφώνησε να αναλάβει και την τεχνική καθοδήγηση της ομάδας αλλά επειδή δεν είχε ακόμα δίπλωμα προπονητή, τυπικά στο φύλλο αγώνος ως πρώτος δηλωνόταν ο συνεργάτης του ο Βόϊσλαβ Βέζοβιτς, όλοι γνώριζαν όμως ποιος κάνει το κουμάντο. Το πρώτο πράγμα που έκανε ο Σλάβνιτς όταν έφτασε στο Σίμπενικ το καλοκαίρι του 79, ήταν να μελετήσει την ομάδα. Ήξερε πως δεν μπορούσε να υπολογίζει στην παρουσία του Αλεξάντερ Πέτροβιτς που βρισκόταν εδώ και τρία χρόνια στο Ζάγκρεμπ αλλά κάποιος εκτός ομάδας τον πληροφόρησε πως στην εφηβική ομάδα αγωνιζόταν ο μικρότερος αδερφός του.\n"Θέλω να τον δω" είπε ο Σλάβνιτς και σύντομα βρέθηκε να παρακολουθεί έναν αγώνα των εφήβων της Σιμπένκα με τα μάτια του στραμμένα στον πιτσιρικά με τα ατημέλητα μαλλιά που δεν ήταν καλά καλά 15 χρονών και αντιμετώπιζε στα ίσια παίχτες δύο και τρία χρόνια μεγαλύτερους του. Ο "Μόκα" δεν χρειαζόταν να δει κάτι παραπάνω. Κατάλαβε πως αυτός ο θρασύς νεαρός ήταν το νέο μεγάλο αστέρι, το κάτι διαφορετικό που είχε τα φόντα να τους ξεπεράσει όλους. Στην επόμενη προπόνηση της ανδρικής ομάδας ο Ντράζεν Πέτροβιτς ερχόταν πρόσωπο με πρόσωπο με τον ίδιο τον Σλάβνιτς που τον ωθούσε να βγάζει τον καλύτερο του εαυτό. Η καθημερινή τριβή με έναν μπασκετμπολίστα του διαμετρήματος του ιθύνοντος νου των Πλάβι, ωρίμασε τον Ντράζεν, ήταν έτοιμος να ριχτεί στα βαθιά νερά και να δείξει αν μπορεί να κολυμπήσει.\nΟ Ζόραν ακολούθησε απλά την πεπατημένη, αυτό που ο ίδιος είχε βιώσει στα τέλη της δεκαετίας του 60 όταν σε ηλικία 17 χρονών έκανε ντεμπούτο με τον Ερυθρό Αστέρα. Γαλουχημένος με τις αρχές και τις αξίες του γιουγκοσλαβικού μπάσκετ που όριζαν πως η ηλικία ήταν απλά ένας αριθμός και το ταλέντο ήταν αυτό που είχε σημασία, ο "Μόκα" έβλεπε πως του Ντράζεν σε συνδυασμό με τη σκληρή δουλειά ήταν απλά δίχως όρια. Ίσως για αυτό εκείνο το απόγευμα στο Βελιγράδι και έχοντας πλήρη επίγνωση των λόγων του, ξεστόμισε την ατάκα που άφησε άφωνους τους συμπατριώτες του δημοσιογράφους.\nΞεπετώντας στα γρήγορα τις ερωτήσεις που αφορούσαν τον αγώνα, ο Σλάβνιτς τους είπε πως "Υπάρχει στο Σίμπενικ ένα παιδί που θα γίνει καλύτερος από εμένα, τον Κιτσάνοβιτς και τον Ντελίμπασιτς. Θυμηθείτε το όνομα του, τον λένε Ντράζεν Πέτροβιτς". Οι δημοσιογράφοι χαμογέλασαν και όσο και αν σέβονταν τον "Μόκα" δεν μπορούσαν παρά να θεωρήσουν υπερβολικά τα λεγόμενα του. Ένα 15χρονο παιδί θα γινόταν καλύτερος από τους τρεις κορυφαίους γκαρντ των Γιουγκοσλάβων;\nΟ Σλάβνιτς όμως ήξερε πολύ καλά τι έλεγε, ήταν αποφασισμένος να εμπιστευθεί τον μικρό και να του δώσει την ευκαιρία να δείξει την αξία του. Ο "Μόκα" ήταν ο δάσκαλος και ο Ντράζεν ο μαθητής, η διδακτική αίθουσα ήταν το παρκέ του Μπαλτέκιν, οι μπασκέτες ο πίνακας και η μπάλα το βιβλίο, πολλές φορές στην προπόνηση ο Σλάβνιτς προκαλούσε τον Πέτροβιτς σε μάχες ένας εναντίον ενός. Και όταν έκρινε πως ήταν έτοιμος, τον έριξε στην αρένα να παλέψει με τα λιοντάρια.\nΔεν τον άφησε όμως μόνο του, βρισκόταν πάντα δίπλα του να τον νουθετεί και να τον συμβουλεύει. Όταν και οι δύο πατούσαν παρκέ, ο Σλάβνιτς αναλάμβανε την οργάνωση με τον Ντράζεν να αγωνίζεται ως σούτινγκ γκαρντ παρακολουθώντας τον μέντορα του στην καθοδήγηση μιας ομάδας. Τις λίγες φορές που ο Ζόραν δεν βρισκόταν στο γήπεδο, η μπαγκέτα του οργανωτή περνούσε στα χέρια του Πέτροβιτς που έδειχνε περίσσια αποφασιστικότητα και αυτοπεποίθηση παρά τα 16 του χρόνια.\nΌταν ο Σλάβνιτς αποφάσισε να φύγει απο τη Σιμπένκα πριν ξεκινήσει η σεζόν 81-82, ήξερε πως άφηνε την ομάδα σε καλά χέρια, ήταν βέβαιος πως ο μαθητής θα ξεπερνούσε σύντομα τον δάσκαλο. Ο μύθος του "Μότσαρτ" ξεκίνησε να γράφεται και τις πρώτες παρτιτούρες τις εκτέλεσε με τη βοήθεια του Ζόραν "Μόκα" Σλάβνιτς...


Η ΙΕΡΑΡΧΙΑ ΔΕΝ ΜΠΟΡΕΙ ΝΑ ΣΙΩΠΑ - 1002\nΑρχική ΑΡΧΕΙΟ ΕΦΗΜΕΡΙΔΑΣ 1002 Η ΙΕΡΑΡΧΙΑ ΔΕΝ ΜΠΟΡΕΙ ΝΑ ΣΙΩΠΑ\nΟὐαὶ τῶ ἀνθρώπῳ ἐκείνῳ δι᾿ οὗ τὸ σκάνδαλον ἔρχεται.\nΤα σκάνδαλα θα υπάρχουν, λόγω της πτώσης μας, πάντοτε στη ζωή και στις κοινωνίες μας, αλλά όμως, μας προειδοποιεί ο ίδιος ο Χριστός , «Οὐαὶ τῶ ἀνθρώπῳ ἐκείνῳ δι᾿ οὗ τὸ σκάνδαλον ἔρχεται». (Ματ. 18,7). Αλλοίμονον όμως στον άνθρωπον εκείνον, δια του οποίου έρχεται το σκάνδαλον.\nΓνωστή η προειδοποίηση του Κυρίου στους χριστιανούς και όχι μόνο. Πολύ περισσότερο όμως είναι γνωστή σε ένα Επίσκοπο, όπως ο, καλή του ώρα, Μητροπολίτης Καλαβρύτων και Αιγιαλείας Αμβρόσιος, ο οποίος έχει αναγάγει σε σπόρ τον σκανδαλισμό του λαού.\n*Από την πρώτη ομιλία του, κατά την ενθρόνιση του, προκαλεί και σκανδαλίζει. Εκφράζει τη συμπαράστασή του «προς τους αδίκως διωκομένους αξιωματικούς των Ενόπλων Δυνάμεων». Ποιοι ήταν αυτοί οι αδίκως διωκόμενοι; Οι πραξικοπηματίες της 21ης Απριλίου 1967. Οι βασανιστές. Αυτοί που άνοιξαν την κερκόπορτα στον Αττίλα. Αυτοί που δολοφόνησαν τα θύματα της εξέγερσης του Πολυτεχνείου. Σχετική Ερώτηση είχαν καταθέσει τότε στη Βουλή, ο αείμνηστος Αλέκος Παναγούλης, η Βιργινία Τσουδερού και ο Στέλιος Παπαθεμελής.\n* Με την εμφάνιση της νεοναζιστικής και νεοπαγανιστικής Χ.Α. βλέπει στον ορίζοντα μια «γλυκιά ελπίδα». «Εάν η Χρυσή Αυγή, δήλωνε, διορθώσει μερικές ιδεολογικές τοποθετήσεις της και, εάν επίσης διορθώσει μερικές περιπτώσεις ακραίας συμπεριφοράς ωρισμένων τουλάχιστον Μελών της, θα μπορούσε να αναδειχθεί η "γλυκειά ελπίδα" στους δυσχειμέρους τούτους καιρούς, τους οποίους διερχόμεθα!». Μετά από λίγο,ο Χρυσαυγίτης Ρουπακιάς δολοφονεί τον Παύλο Φύσσα ! Βλέπετε δεν είχαν προλάβει τα «πολλά σοβαρά πρόσωπα», που «υπάρχουν στούς κόλπους της Χρυσής Αυγής», όπως διαβεβαίωνε το ποίμνιο του ο κ. Αμβρόσιος, να διορθώσουν μερικές ακραίες συμπεριφορές…»!\n*Ασφαλώς στις ακραίες συμπεριφορές δεν πρέπει ο κ. Αμβρόσιος να συμπεριελάμβανε την από πρόθεση δολοφονία, σύμφωνα με τη Δικαιοσύνη, του Μιχάλη Μυρογιάννη, από τον Δημ. Δερτιλή. Γιαυτό τον επισκέπτεται στη Φυλακή, όχι για να τον νουθετήσει, όχι για να του πει ότι πρέπει να ζητήσει συγγνώμη και συγχώρεση από το Θεό, τους χαροκαμένους γονείς του παλληκαριού και την κοινωνία, αλλά για να τον συγχαρεί, γιατί δεν ζητάει συγνώμη και να τον παρουσιάσει, αν και αμετανόητο, ως πρότυπον γενναίων!\n*Και την Κυριακή 21-1-18, τις ώρες που εκατοντάδες χιλιάδες Ελλήνων διαδήλωναν στη Θεσσαλονίκη για το εθνικό θέμα της Μακεδονίας, ένα θέμα που η αντιμετώπιση του απαιτεί εθνική ομοψυχία, εκείνος, Επίσκοπος υποτίθεται, αντί να αγκαλιάζει όλο το λαό, αγκαλιάζει, βουλευτές της Χ.Α. και επιδίδεται σε επίδειξη, προκλητικότητας και διχαστικού πνεύματος , αποενοχοποιώντας, ταυτόχρονα, ιδέες , ιδεολογίες και πρακτικές, που βρίσκονται στον αντίποδα του , ουσία, δημοκρατικού και έλεύθερου χριστιανικού ήθους και φρονήματος. Έτσι σε συγκέντρωσή του στο Αίγιο, υποτίθεται για τη Μακεδονία, βρίσκει ευκαιρία να γίνει πλασιέ της Χ.Α. και να διακηρύξει αγκαλιά με τους βουλευτές της Χ.Α., Παναγιώταρο και Λαγό:\n«Κάποιοι αποτόλμησαν να με χαρακτηρίσουν “Αμβρόσιος ο ναζιστής”, “Αμβρόσιος ο χουντικός”, “Αμβρόσιος ο εθνικιστής”… Προς όλους αυτούς, από τη θέση αυτή απαντώ, προτιμώ οποιοδήποτε από όλα τα παραπάνω επίθετα, αφού όλα έχουν σχέση με την έννοια της Πατρίδος. Δηλαδή, προτιμώ να με αποκαλείτε φασίστα, όχι όμως κατσαπλιά… Ούτε αντάρτη και προδότη. Φασίστα ναι, κατσαπλιά ποτέ» ! Ένας Επίσκοπος όμως δεν κάνει επιλογές γιατί έχει μόνο μiα οδό να διαβεί , την οδό που τον οδηγεί «εις τόπου και τύπου Χριστού». Σεις όμως τι Αμβρόσιε θεωρείτε ότι ο Ναζισμός και ο Φασισμός λοιπόν, κατά τον Αιγιαλείας, «έχουν σχέση με την έννοια της πατρίδος».Ποιά σχέση έχουν κύριε; Μια μόνο: Οι Ναζιστές του Χίτλερ και οι Φασίστες του Φράνκο στη Ελλάδα και μάλιστα στα Καλάβρυτα ήταν ή όχι οι τύραννοι και ολοκληρωτικοί κατακτητές της Πατρίδας μας; Αλήθεια ποιά Πατρίδα λατρεύετε; Ποιά σχέση έχουν οι Ναζιστές με την Ελληνική Πατρίδα; Αυτή που έχει ο διάβολος με το Χριστό, ότι δηλαδή ο Ναζισμός και ο Φασισμός αντιμάχονται συνεχώς την Πατρίδα, τον Ανθρωπο, τη Δημοκρατία, την Ελευθερία, την Ειρήνη και ό,τι πραγματικά αγαθό μας έχει δώσει ο Θεός.\nΌταν όμως τέτοιες ιδέες και τέτοιες πρακτικές προωθούνται από έναν Επίσκοπο, τότε η Ιεραρχία της Εκκλησίας δεν μπορεί να αδιαφορεί. Η άποψη ότι ο κάθε ένας έχει δικαίωμα να λέει την άποψη του είναι εντελώς αίολη. Γιατί ένας Επίσκοπος οφείλει να ορθοτομεί το λόγο της αληθείας της Εκκλησίας και όχι της «αληθείας» της δικής του. Αν θέλει να λέει το δικό του πιστεύω, έχει κάθε δικαίωμα, αφού όμως προηγουμένως παύσει ή τον παύσουν να είναι Επίσκοπος. Η σιωπή της Ιεραρχίας αν συνεχιστεί, αποτελεί σκάνδαλο, μείζον εκείνου που προκαλούν οι αντιδημοκρατικές και άρα αντιχριστιανικές διακηρύξεις του Αμβροσίου.\nΚαι κάτι προσωπικό. Με τον κύριο Αμβρόσιο συνδέομαι από πολλών ετών. Κατά κανόνα με διαφορετικές ή και αντίθετες πολιτικές θέσεις. Πάντοτε επίσης, όπως και τώρα, του εξέφραζα, ειλικρινά, την αγάπη μου και το σεβασμό μου, τόσο στο πρόσωπο, όσο και στο σχήμα του. Αυτή ακριβώς η αγάπη και αυτός ο σεβασμός είναι που υπαγόρευσαν τις παραπάνω θέσεις μου, γιατί εκτιμώ ότι με αυτόν τον τρόπο μπορεί ο σεβασμιώτατος να διασώσει, ο,τι διασώζεται και από το πρόσωπο του και από το σχήμα του . Είθε.


O Παγκόσμιος Πρωταθλητής του MotoGP Nicky Hayden, υπέκυψε στα τραύματά του - CNN.gr\nΔευτέρα, 22 Μαϊος 2017 22:00\nΟ Nicky Hayden είχε στεφθεί το 2006 πρωταθλητής του MotoGP οδηγώντας Repsol Honda, επικρατώντας στη μάχη για τον τίτλο του Valentino Rossi (Yamaha).\nΑυτή ήταν η μεγαλύτερη επιτυχία της καριέρας του, ενώ τα τελευταία χρόνια αγωνιζόταν στα Superbikes με τη Honda. Μάλιστα πέρυσι είχε τερματίσει στη 5η θέση, ενώ είχε αντικαταστήσει από μια φορά στο MotoGP τους Jack Miller και Dani Pedrosa.\nΟ τελευταίος του αγώνας ήταν στις 14 Μαίου στην Ίμολα, όπου είχε τερματίσει στη 12η θέση.\nΑΥΤΟΚΙΝΗΤΟ\t· NICKY HAYDEN\t· MOTOGP\t· KENTUCKY KID


Εδώ Αθήναι: Οκτωβρίου 2013\nΕπίθεση ΕΣΗΕΑ για τον τυποκτόνο νόμο Βενιζέλου\nΈνα ακόμα κρούσμα αγωγής για υπέρογκη αποζημίωση, στον ελληνικό Τύπο, με βάση τον νόμο 1178/1981 του οποίου μία αυστηρότατη διάταξη επαυξήθηκε με τον νόμο 2243/30 του 1994, για να γεννηθεί το έκτρωμα του περιβόητου «τυποκτόνου νόμου του Βενιζέλου».\nΤο κρούσμα ήλθε να καταγγείλει με ανακοίνωσή του το ΔΣ της ΕΣΗΕΑ. Η ανακοίνωση, με τίτλο «Να καταργηθεί αμέσως ο τυποκτόνος νόμος 1178/81», αναφέρει:\nΤο ΔΣ της ΕΣΗΕΑ ζητεί, για άλλη μια φορά, την κατάργηση του τυποκτόνου νόμου 1178/81, ο οποίος έχει δημιουργήσει μια βιομηχανία αγωγών που μοναδικό σκοπό έχουν να φιμώσουν τον Τύπο και τους δημοσιογράφους. Η πρόσφατη αγωγή του Βαρδή Βαρδινογιάννη, με την οποία ζητεί 8 εκατ. ευρώ από την εφημερίδα «Το Χωνί», δύο δημοσιογράφους και έναν αρθρογράφο, είναι ο τελευταίος κρίκος της αλυσίδας των αγωγών, που έχουν υποβληθεί όλα αυτά τα χρόνια και οι οποίες έχουν κοινά χαρακτηριστικά.\nΣυγκεκριμένα, οι θιγόμενοι ζητώντας υπέρογκα ποσά από Μέσα και δημοσιογράφους στην ουσία επιχειρούν να τους εξοντώσουν, να εμποδίσουν τη δημοσιογραφική έρευνα και να σταματήσουν τις αποκαλύψεις. Επιθυμούν η δημοσιογραφία στη χώρα μας να μην είναι αποκαλυπτική, αλλά ελεγχόμενη. Να μην ενοχλεί και να μην ασχολείται με θέματα που θίγουν συμφέροντα.\nΤο ΔΣ της ΕΣΗΕΑ καταδικάζει απερίφραστα την προσπάθεια ποινικοποίησης του δημοσιογραφικού λειτουργήματος και καλεί την Πολιτεία να άρει κάθε εμπόδιο και περιορισμό στην άσκηση του.\nΤέλος, διακηρύσσουμε προς κάθε κατεύθυνση ότι κανένας τυποκτόνος νόμος δεν μπορεί να τρομάξει τους συναδέλφους και να τους αποτρέψει από την άσκηση της αποκαλυπτικής δημοσιογραφίας.\n>>> Το νομοθετικό πλαίσιο ανήκει στις κυβερνήσεις ΝΔ και ΠΑΣΟΚ. Ο νόμος 1178 (14/16 Ιουλίου 1981) "περί αστικής ευθύνης του Τύπου και άλλων διατάξεων", ψηφίστηκε από την κυβέρνηση Ράλλη. Μέσω αυτού επιχειρήθηκε να καθοριστούν τα όρια της αστικής ευθύνης του Τύπου στην περίπτωση κατά την οποία θιγόταν η τιμή και η υπόληψη οποιουδήποτε ατόμου από δημοσιεύματα. Η προστασία αποσκοπούσε στη χρηματική ικανοποίηση για την ηθική βλάβη την οποία υπέστη ο θιγείς και την ουσιαστική αποκατάσταση της τιμής του θιγέντος, με την καταχώρηση στον Τύπο περίληψης της απόφασης που έκανε δεκτή την αγωγή του θιγέντος. Η ευθύνη για την αποκατάσταση της ηθικής βλάβης βάρυνε όχι μόνο τον συντάκτη αλλά και τον εκδότη (ή διευθυντή) και την ιδιοκτησία του εντύπου. Όμως, η αυστηρότητα της διάταξης αυτής επαυξήθηκε με τον νόμο 2243/30 (Σεπτέμβριος - Οκτώβριος 1994), που αποκαλείται «τυποκτόνος νόμος Βενιζέλου». Να τον... χαιρόμαστε! Όχι τον νόμο...\nΑφρικανός "αναλυτής" για την πορεία των δανείων!\nΚαι... όποιος δεν κατάλαβε, ας δει πόσα δανειζόμαστε και πόσα δίνουμε για εξόφληση δανείων! Ο καημένος* ο Αφρικανός, κάνει απλώς μία περιγραφή...\n* Γιατί... καημένος;Έλληνας είναι;\nΕμείς και το Ευρωπαϊκό Έτος Πολιτών - Εκδήλωση\nΣτο πλαίσιο των ενημερωτικών εκδηλώσεων για το «Ευρωπαϊκό Έτος Πολιτών 2013», η Αντιπροσωπεία της Ευρωπαϊκής Επιτροπής και το Γραφείο του Ευρωπαϊκού Κοινοβουλίου στην Ελλάδα, διοργανώνουν ενημερωτική εκδήλωση με θέματα:\n- Η ευρωπαϊκή ιθαγένεια ως παράγοντας διαμόρφωσης ταυτότητας.\n- Οι ευρωεκλογές του Μαΐου 2014 ως ευκαιρία για την δημιουργία μιας ευρωπαϊκής δημόσιας σφαίρας διαλόγου.\nΗ εκδήλωση θα πραγματοποιηθεί την Κυριακή 3 Νοεμβρίου στις 17:30’, σε συνεργασία με τον Σύλλογο Κωνσταντινουπολιτών, στην έδρα του (Δημοσθένους 117, Καλλιθέα).\nΚεντρικός ομιλητής, με θέμα «Ευρωπαϊκή ιθαγένεια και ευρωπαϊκή ταυτότητα», θα είναι ο Παναγιώτης Κ. Ιωακειμίδης, καθηγητής Διεθνών και Ευρωπαϊκών Σπουδών στο Τμήμα Πολιτικής και Δημόσιας Διοίκησης Επιστήμης στο ΕΚΠΑ.\n- Η ευρωβουλευτής Συλβάνα Ράπτη, με θέμα «Η αγορά των πολιτών: Απασχόληση και δικαιώματα κοινωνικής προστασίας στην Ενιαία Αγορά της ΕΕ».\n- Ο ευρωβουλευτής Νίκος Χρυσόγελος, με θέμα «Το Ευρωπαϊκό Κοινοβούλιο και η ευρωπαϊκή σφαίρα δημόσιου διαλόγου».\n- Ο επικεφαλής του Γραφείου του Ευρωπαϊκού Κοινοβουλίου στην Ελλάδα Λεωνίδας Αντωνακόπουλος, με θέμα «Η θεσμική εκστρατεία του Ευρωπαϊκού Κοινοβουλίου για τις ευρωεκλογές του 2014».\nΤην εκδήλωση θα χαιρετίσουν ο Αντώνης Λαμπίδης, πρόεδρος Συλλόγου Κωνσταντινουπολιτών, ο Κώστας Ασκούνης, δήμαρχος Καλλιθέας και πρόεδρος Κεντρικής Ένωσης Δήμων Ελλάδας και ο Αργύρης Περουλάκης, αναπληρωτής επικεφαλής της αντιπροσωπείας της Ευρωπαϊκής Επιτροπής στην Ελλάδα.\nΘα ακολουθήσει συζήτηση με ερωτήσεις από το κοινό. Η είσοδος θα είναι ελεύθερη.\n>>> Πάνω δεξιά της ιστοσελίδας, υπάρχει η Πρόσκληση. Με ένα κλικ μεγεθύνεται και με ένα άλλο εκτυπώνεται!\nΛίγες ώρες πριν λήξει η 73η επέτειος του Έπους...\nΣτην αιωνιότητα πέρασε ο Λου Ριντ...\nΈφυγε από τη ζωή σε ηλικία 71 ετών ο Λου Ριντ. Ο μεγάλος της ροκ, πριν λίγους μήνες είχε υποβληθεί σε επέμβαση μεταμόσχευσης ήπατος.\nΟ Λιούις Άλεν (Lewis Allen "Lou" Reed) όπως ήταν το πραγματικό του όνομα, γεννήθηκε στο Μπρούκλιν (2 Μαρτίου 1942) και μεγάλωσε και μεγάλωσε στο Φρίπορτ του Λογκ Άιλαντ.\nΥπήρξε τραγουδιστής, συνθέτης της ροκ μουσικής και κιθαρίστας.\nΩς μέλος των «Velvet Underground» τη δεκαετία του 1960, ο Λου Ριντ είχε ανοίξει νέους δρόμους στον χώρο της ροκ προς διάφορες κατευθύνσεις. Walk on the wild side...\nΚαμίνι… ο Δήμος Αθηναίων για το Ληξιαρχείο\n«Βράζει» ο Δήμος Αθηναίων για την στάση που τήρησε ο δήμαρχος απέναντι στους υπαλλήλους του Ληξιαρχείου. Κι αυτό διότι, όπως υποστηρίζεται από τον Σύλλογο Εργαζομένων, οι υπάλληλοι τηρούσαν όλες τις νόμιμες διαδικασίες και πως αν το σύστημα είναι σαθρό, σε αυτό δεν φταίνε οι εργαζόμενοι.\nΜετά από τους «αποκεφαλισμούς» στο Ληξιαρχείο, το κτίριο της οδού Λιοσίων, είναι «καζάνι που βράζει’ και ήδη έχουν ασκηθεί αρκετές πιέσεις στον δήμαρχο για να γίνει κάποια «διορθωτική» για την διευθύντρια, την προϊσταμένη και τους δύο υπαλλήλους.\nΊσως να υπάρχουν πληροφορίες ότι κάποιοι σκοπεύουν να προσφύγουν στη Δικαιοσύνη…\nστις 10:42 Δεν υπάρχουν σχόλια: Σύνδεσμοι σε αυτήν την ανάρτηση\nΚαταγγελίες εργαζομένων κατά Καμίνη\nΠολύ περίεργη η στάση του δημάρχου Αθηναίων, σχετικά με την υπόθεση του Ληξιαρχείου της πρωτεύουσας και εντελώς αψυχολόγητη η απόφασή του να "αποκεφαλίσει" την διευθύντρια, την προϊσταμένη και δύο υπαλλήλους, επειδή έκαναν σύννομα τη δουλειά τους!\nΣε ανακοίνωση του Συλλόγου Εργαζομένων του Δήμου Αθηναίων, μεταξύ άλλων, τονίζεται:\n«Όσον αφορά τον Δήμαρχο κ. Καμίνη, έκανε αυτό ακριβώς που κάνει εδώ και τρία χρόνια περίπου που είναι Δήμαρχος: Τον Πόντιο Πιλάτο με ολίγον Συνήγορο του Πολίτη! Έτρεξε αμέσως να «αδειάσει» τους εργαζόμενους και να καλυφθεί ο ίδιος.\n»Προφανώς δεν γνώριζε ότι Ληξίαρχος και άρα τυπικά κύρια υπεύθυνος είναι ο ίδιος. Ο ίδιος δε, εκχωρεί τις αρμοδιότητες του Ληξίαρχου. Με δική του απόφαση σε κάποιον εργαζόμενο.\n»Δεν γνώριζε προφανώς ότι τον Ιούνιο του 2013 Ειρηνοδίκης και Εισαγγελέας είχαν πραγματοποιήσει έλεγχο στο Ληξιαρχείο ως εκ του Νόμου οφείλουν να πράττουν και φυσικά έπραξαν, χωρίς να διαπιστώσουν το παραμικρό.\n»Δεν γνώριζε ότι δεν είναι σοβαρή αντίδραση Δημάρχου να υποβιβάζει και να διασύρει ανθρώπους χωρίς να έχει την παραμικρή αιτιολογία, μόνο και μόνο για να φανεί διώκτης της διαφθοράς.\n»Ξέχασε όμως ότι στις προτάσεις που του είχαμε καταθέσει – ως ΣΕΔΑ – ήταν πέραν των άλλων και η κατά τακτά χρονικά διαστήματα αλλαγή των Διευθυντών στις ευαίσθητες υπηρεσίες, κάτι για το οποίο συμφώνησε πλήρως όταν το θέσαμε, αλλά φυσικά δεν έπραξε το παραμικρό, όπως και για άλλα ζητήματα με τα οποία υποτίθεται συμφωνεί αλλά δεν τα υλοποιεί.\nΤέλος, σε αποκαλυπτική ανακοίνωση των εργαζομένων του Δ.Α. που πρόσκεινται στον ΣΥΡΙΖΑ, μεταξύ άλλων τονίζεται:\n«Ενώ η Δήμαρχος ξέρει πολύ καλά ότι οι υπάλληλοι ενήργησαν με βάση τον νόμο, το αποκρύπτει και δίνει βορρά στα ΜΜΕ, τους υπαλλήλους, για ψηφοθηρικούς λόγους, εν όψει αυτοδιοικητικών εκλογών». Και τίθεται το ερώτημα:\n«Ποιές σκοπιμότητες εξυπηρετεί η διαθεσιμότητα της διευθύντριας, η καθαίρεση της προϊσταμένης και η απομάκρυνση των υπαλλήλων; Μήπως επειδή την Παρασκευή 25/10/13 γίνονται κρίσεις διευθυντών από το Υπηρεσιακό Συμβούλιο;».\n>>> Παρασκευή σήμερα. Κρίνονται οι διευθυντές και οι δήμαρχοι στις εκλογές! Εκτός και αν προκύψει καμμία προσφυγήν εργαζομένων στη Δικαιοσύνη.Μεταξύ μας, εάν συμβαίνουν αυτά που καταγγέλονται, η προσφυγή ίσως είναι μονόδρομος...\nΠαγκόσμιο κίνημα για την... "αγία" Βασούλα!\nΛέει ότι… αλληλογραφεί με τον Χριστό\nκαι την ακολουθούν\nχιλιάδες οπαδοί σε ολόκληρο τον κόσμο,\nακόμη και... ιεράρχες της Ορθοδοξίας!\nΜία… Βασούλα έρχεται μετά από αρκετές δεκαετίες να θυμίσει την «αγία» Αθανασία του Αιγάλεω.\nΑυτήν τη φορά, η «οσία» δεν είναι καμιά «θεούσα», αλλά μια μοντέρνα κοσμική κυρία, η οποία γυρίζει όλο τον κόσμο, γίνεται δεκτή από ορθόδοξους και καθολικούς ιεράρχες, αλλά και εκπροσώπους άλλων θρησκειών για να διδάξει, ή μάλλον να μεταφέρει τον Λόγο του Θεού. Κι αυτό διότι η Βασούλα, εκτός των άλλων, έχει το προσόν να συνομιλεί και να διατηρεί αλληλογραφία με τον ίδιο τον… Χριστό.\nΗ Βασούλα (Βασιλική-Παρασκευή Πεντάκη-Ρυντέν) είναι Αλεξανδριανή, μοντέρνα, ξανθιά και χαριτωμένη… Και δεν είναι καθόλου τυχαία, καθώς το 1986 την… κάλεσε ο Ιησούς Χριστός για να σώσει τον κόσμο. Έτσι, ίδρυσε τη διεθνή οργάνωση «Αληθινή εν Θεώ Ζωή» (ΑΕΘΖ) στην οποία ανήκουν χιλιάδες πιστοί ανά τον κόσμο και πολλοί εξ αυτών ακολουθούν κατά πόδας τις περιοδείες της… προφήτισσας.\n>>> Περισσότερα στο paraskhnio.\nστις 21:59 1 σχόλιο: Σύνδεσμοι σε αυτήν την ανάρτηση\nΣαν σήμερα ανακαλύφθηκε η συσκευή των ανώδυνων πτώσεων!\nΣυσκευή που αποσκοπεί στον περιορισμό της ταχύτητας πτώσης ενός σώματος μέσα στην ατμόσφαιρα...\nΈτσι προλογίζει τη «συσκευή» αυτή η Wikipedia, μιά και σήμερα συμπληρώνονται περίπου 216 χρόνια από το τότε που ο Γάλλος Αντρέ - Ζακ Γκαρνερέν, έκανε την πρώτη με αλεξίπτωτο από αερόστατο και από ύψος 3.200 ποδών.\nΉταν 22 Οκτωβρίου του 1797 (4 Νοεμβρίου με το νέο ημερολόγιο), που ο Αντρέ - Ζακ Γκαρνερέν έκανε την επιτυχημένη απόπειρα και μάλιστα μετά τον ακολούθησε όλη η οικογένειά του!\nΕ, αυτή την επέτειο τιμά σήμερα η Google με το λογότυπό της και μας θυμίζει έναν από τους άθλους του ανθρώπου, όταν πέφτει... Και ας μην ξεχνάμε ότι το αλεξίπτωτο περιορίζει τη δυναμική της πτώσης, καθώς η λειτουργία του βασίζεται στην εκμετάλλευση της αντίστασης του αέρα. Είναι πώς θα... ξεπεζέψει κανείς!\nΌπως θα διαβάσουμε στη Wikipedia, για πρώτη φορά ο Λεονάρντο Ντα Βίντσι διατύπωσε την υλοποίηση αυτής της συσκευής, την οποία και σχεδίασε το 1514 και την περιέγραψε στον Ατλαντικό Κώδικα. Αργότερα το 1595 και ο Βενάντσιο σχεδίασε ένα άλλο αλεξίπτωτο.\nΓια πρώτη φορά χρησιμοποίησε αλεξίπτωτο Αντρέ Ζακ Γκαρνερέν, αλλά το αλεξίπτωτο τελειοποιήθηκε και διαδόθηκε ουσιαστικά μετά τον Α’ Π.Πόλεμο. Χρησιμοποιήθηκε δε, πολύ το Β’ Π.Πόλεμο και από τους Γερμανούς (κατάληψη της Κρήτης το 1941) κι από τους Συμμάχους (αποβάσεις στη Σικελία).\nΚατασκευάστηκε, για να χρησιμοποιείται σαν μέσον διάσωσης σε περιπτώσεις κινδύνου, εφαρμόζεται όμως και σε πολλές άλλες περιπτώσεις.\nΜετά το 1945 διαδόθηκε ο αλεξιπτωτισμός σαν άθλημα, ιδιαίτερα στη Γαλλία, αλλά και στις χώρες της ανατολικής Ευρώπης.\n>>> Τελευταίως το αλεξίπτωτο "αναγνωρίστηκε" και στην Ελλάδα, λόγω της ιδιότητάς του, να περιορίζει την ταχύτητα πτώσης πολιτικών κ.ά. τινών...\nΚατακριτέος... ο Τσίπρας για τον γιό του!\nΈνα άρθρο κατά (;) του Αλ. Τσίπρα δημοσίευσε έγκυρη κυριακάτικη εφημερίδα και προκάλεσε αξιολύπητο διαδικτυακό τσουνάμι!\nΜεταξύ άλλων η σοβαρή εφημερίδα, μεταξύ άλλων έγραψε:\n«…επέλεξε να στείλει τον πρωτότοκο γιο του σε έναν από τους καλύτερους ιδιωτικούς βρεφονηπιακούς σταθμούς της Αθήνας, στην Πλάκα. Και είμαι βέβαιος ότι ο κ. Τσίπρας έκανε -και τον τιμά αυτό- εκτενέστατη έρευνα πριν λάβει την απόφασή του, καθώς το εν λόγω σχολείο τυγχάνει και από τα ακριβότερα της πρωτεύουσας, με ετήσια δίδακτρα που φτάνουν τις 6.600 ευρώ. Αν το επιλέξει, δηλαδή, και για τον δευτερότοκο γιο του, η νηπιακή εκπαίδευση των παιδιών του θα του στοιχίζει περισσότερο από 1.000 ευρώ τον μήνα».\nΕξ άλλου, μία έγκυρη ιστοσελίδα σχολίασε, μεταξύ άλλων γράφοντας:\n«Ενας πολιτικός αρχηγός της Αριστεράς που είναι υπέρ της δημόσιας και δωρεάν παιδείας δεν είναι ασυνεπής προς τις θέσεις του όταν στέλνει το παιδί του σε ιδιωτικό σταθμό/σχολείο, γιατί ζητούμενό του είναι μια άλλη ποιότητα δημόσιας παιδείας που θα καθιστά αδιανόητη τη σκέψη καταφυγής στην ιδιωτική παιδεία».\nΔιαβάζοντας ο κάθε ανύποπτος πολίτης, τις δύο αυτές θέσεις, ίσως και να συμφωνούσε. Εάν το καλοσκεφτόταν, ίσως και να εξέφραζε μία απορία, όπως: «Μα, αν ήθελε ο Τσίπρας, θα μπορούσε να πάει το παιδάκι του σε δημόσιο ή δημοτικό παιδικό σταθμό;».\nΚι αυτό διότι τα εισοδηματικά κριτήρια του Αλέξη Τσίπρα, όπως και κάθε άλλου πολιτικού, δεν επιτρέπουν να στέλνει τα παιδιά του σε δημόσιους ή δημοτικούς σταθμούς! (Οπότε;).\nΣτην περίπτωση δε, που έστελνε το παιδί του σε δημόσιο ή δημοτικό σταθμό, τότε δικαιολογημένα θα ήταν κατακριτέος! (Πώς είπατε;).\nΒέβαια, στο παρελθόν υπήρξε πολιτικός που έστελνε τα παιδιά του σε δημόσιο σταθμό, αλλά το ατόπημα πέρασε σχεδόν απαρατήρητο...\n>>> Κάτι δεν πάει καλά στο τμήμα προπαγάνδας...\nΕρώτημα μετά την ενδοκυβερνητική κόντρα κορυφής: Τι να (μην) έλεγε ο Δημήτρης Αβραμόπουλος;\nΟ Δημήτρης Αβραμόπουλος, μπορεί να είναι (κατ’ επάγγελμα και κατ’ εξακολούθηση!) διπλωμάτης, αλλά δεν μας έχει συνηθίσει στις πολλές και «μισές» κουβέντες. Ιδιαίτερα τον τελευταίο καιρό, που τολμά να αποστασιοποιείται από τις κυβερνητικές «αστοχίες» και να εκφράζει τη γνώμη του ελεύθερα και όχι με γνώμονα τη «γραμμή» από το Μαξίμου.\nΓια παράδειγμα, όταν προ ημερών ρωτήθηκε εάν ο ΣΥΡΙΖΑ είναι εκτός «δημοκρατικού τόξου», με μία μονολεκτική απάντηση «έστειλε» κάποιους κυβερνητικούς συμβούλους.\nΠαράλληλα διέσωσε το δημοκρατικό προφίλ της ΝΔ, διότι σε περίπτωση που δεν υπήρχε το «όχι» του Αβραμόπουλου, ίσως οι σχέσεις μεταξύ ΝΔ και ΣΥΡΙΖΑ να ήταν σήμερα οξυμένες, χωρίς κανέναν λόγο. Εκτός και αν υπάρχουν μέσα στην κυβέρνηση άνθρωποι, που έχουν την εντύπωση ότι το τεταμένο πολιτικό κλίμα ευνοεί την κυβερνητική πολιτική...\nΈτσι και περνούσε το βλακώδες «εφεύρημα» περί «δημοκρατικού τόξου», τότε αυτομάτως ο ένας στους τρεις Έλληνες θα ήταν εκτός του «τόξου»! Τέλος πάντων, ίσως το αντιληφθούν αυτό κάποτε κάποιοι κοντόφθαλμοι (;) πρωθυπουργικοί σύμβουλοι...\nΈνα άλλο πρόσφατο με τον Δημ. Αβραμόπουλου, ήταν η χθεσινή δήλωσή του στη Βουλή, η οποία δυσαρέστησε τον υπουργό Εξωτερικών Ευάγγελο Βενιζέλο, επειδή ο υπουργός Εθνικής Άμυνας είπε τα αυτονόητα!\nΣυγκεκριμένα, μετά την «μπηχτή» του Αλέξη Τσίπρα, περί Εξεταστικής και τέτοια, ο Δημ. Αβραμόπουλος είπε ότι είναι δικαίωμα της αξιωματικής αντιπολίτευσης να ζητήσει εξεταστική επιτροπή και σχολίασε με νόημα πως «η κυβέρνηση δεν έχει να φοβηθεί τίποτα» και ότι «ελπίζω το μήνυμά σας να μην έχει αποδέκτη εμάς».\nΜιλώντας στη συνέχεια ο Ευάγγελος Βενιζέλος έδειξε ενοχλημένος, σε σημείο μάλιστα να... κάνει μαθήματα υπουργικής συμπεριφοράς στον Δημ. Αβραμόπουλο! Λες και οι υπουργοί απαγορεύεται να κάνουν αναφορές σε καταστάσεις που «ακουμπούν» τα υπουργεία τους!\nΜέχρι τώρα επικρατούσε η εντύπωση ότι ο κ. Βενιζέλος, αφ’ ενός ήταν δεινός ρήτωρ χειριζόμενος άριστα την ελληνική γλώσσα και αφ’ ετέρου ότι ήταν ψύχραιμος. Όμως, χθες διέψευσε το «αφ’ ετέρου», καθώς η αντίδρασή του έδειχνε λίγο πανικό! Για ποιό λόγο;\nΟ Δημ. Αβραμόπουλος έπρεπε να αντιδράσει στις δηλώσεις Τσίπρα και οπωσδήποτε να τονίσει διευκρινίζοντας ότι η κυβέρνηση Σαμαρά δεν φέρει καμμία ευθύνη για το σκάνδαλο των υποβρυχίων. Τι να (μην) έλεγε;\n>>> Είναι και η παρέλαση με τα τανκς. Ψιτ, Μήτσο! Μην κάνεις καμμιά πλάκα! Εντάξει;\nΗ σημαία των Σκοπίων "κυματίζει" στην Έδεσσα!\nΚάτω από τη ροζ αφίσα, υπάρχουν τρεις σημαίες. Η πρώτη είναι η ελληνική,\nη δεύτερη της ΕΕ και τρίτη η σημαία με τον ήλιο της Βεργίνας...\nΗ σημαία των Σκοπίων, με τον ήλιο της Βεργίνας, «κυματίζει» στην περιοχή Βαροσίου της Έδεσσας και μάλιστα μαζί με την ελληνική και την ευρωπαϊκή. Συγκεκριμένα, φιλοξενείται σε πληροφοριακές πινακίδες, στην εν λόγω περιοχή. Περισσότερα ΕΔΩ.\nΤο υπ. Ανάπτυξης "απολογείται" για την ακρίβεια των τροφίμων, για λογαριασμό άλλων!\nΑπαντώντας σε ερώτηση, των βουλευτών Γιάννη Δημαρά και Γαβριήλ Αβραμίδη, σχετικά με τη συνεχιζόμενη αύξηση των τιμών των τροφίμων και την απουσία οποιασδήποτε προσπάθειας για αντιστοίχιση των μισθών και των τιμών των καταναλωτικών αγαθών, το υπουργείο Ανάπτυξης σημειώνει ότι τις τιμές έχουν επηρεάσει:\n1.«Η εγχώρια πολιτική αύξησης της φορολογίας (αύξηση συντελεστών Φ.Π.Α. και Ε.Φ.Κ.) σε συγκεκριμένες κατηγορίες προϊόντων».\n2.«η αύξηση της επιβάρυνσης των επιχειρήσεων που προκύπτει από την άμεση φορολογία (π.χ. με την επιβολή έκτακτων εισφορών)».\n3.«Εξωτερικοί παράγοντες, όπως οι διεθνείς τιμές των καυσίμων και τα άλλα εισαγόμενα αγαθά».\nΕπισημαίνεται, επίσης, στην απάντηση του υπουργείου ότι:\n«Στις στρεβλώσεις του ανταγωνισμού περιλαμβάνονται και αυτές που συνδέονται με τις ενδοομιλικές συναλλαγές των πολυεθνικών επιχειρήσεων, τις πρακτικές τιμολόγησης που αυτές ακολουθούν και τους περιορισμούς που επιβάλλουν στις θυγατρικές τους όσον αφορά την προμήθεια των προϊόντων που διαθέτουν».\n>>> Τελικά, το υπουργείο Ανάπτυξης μήπως είναι με το... λιοντάρι; Μιλάμε για... ειλικρίνια!\nστις 15:35 Δεν υπάρχουν σχόλια: Σύνδεσμοι σε αυτήν την ανάρτηση\nΔιατροφή αντί... τροφής και Παγκόσμια Ημέρα... Ειρωνίας!\nΣτραγγίζει τον τενεκέ, για μιά σταγόνα λάδι παραπάνω. Μέσα από τον κάδο\nτων σκουπιδιών... Ιδού ένας που δεν προσέχει τη... διατροφή του!\nΠαγκόσμια Ημέρα Διατροφής σήμερα και κάτι τέτοιες «πολυτελείς» επέτειοι, ίσως θα πρέπει να μπουν στο «ψυγείο» και να περιμένουν... απόψυξη, όταν η διατροφή θα αφορά την πλειονότητα των κατοίκων του Πλανήτη. Και μέχρι τότε, είναι μάλλον «μαύρη» η Παγκόσμια Ημέρα Διατροφής και «κατάμαυρη» για την νεόπτωχη Ελλάδα, όπου εορτάζεται με ψάξιμο στα σκουπίδια...\nΤην σημερινή Ημέρα, ήρθε να θυμίσει η συνάδελφος Ειρήνη Νικολοπούλου, μέσα από τον ιστοχώρο της (www.eirinika.gr), όπου φιλοξενεί ένα ενδιαφέρον κείμενο που έχει αναρτηθεί στο www.iatropedia.gr, με τον τίτλο «Ένας στους έξι κοιμάται νηστικός!». Μόνον ένας;\nΗ έλλειψη τροφής έχει φτάσει στα "ρετιρέ"" - εκεί όπου κάποτε\nυπήρχε πρόβλημα με την ποιότητα της διατροφής...\nΣοκ και δέος προκαλούν τα στοιχεία για τις τραγικές διαστάσεις που έχει λάβει ο υποσιτισμός.\nΥπολογίζεται πως ένας στους έξι ανθρώπους κοιμάται νηστικός ενώ περισσότεροι από ένα δισεκατομμύριο άνθρωποι βρίσκονται σε κατάσταση υποθρεψίας.\nΣήμερα είναι η Παγκόσμια ημέρα Διατροφής και είναι αφιερωμένη στα Αειφόρα διατροφικά συστήματα για την ασφάλεια των τροφίμων και της διατροφής.\nΤο συγκεκριμένο θέμα έχει ως στόχο την αναγνώριση του προβλήματος αλλά και την ανεύρεση λύσεων για το πρόβλημα της ασφάλειας των τροφίμων αλλά και την καταπολέμηση της πείνας.\nΤην ίδια ώρα στην Ελλάδα της κρίσης όλο και περισσότερες οικογένειες έρχονται αντιμέτωπες με την πείνα. Ενδεικτικό της κατάστασης που επικρατεί είναι ότι τα στοιχεία των Φιλανθρωπικών Οργανώσεων βάση των οποίων έως και το 90% των οικογενειών στις φτωχότερες γειτονιές, τρέφονται από τα συσσίτια και από τις δωρεές τροφίμων.\nΣήμερα μη βιώσιμα μοντέλα ανάπτυξης καταστρέφουν το φυσικό περιβάλλον, απειλούν τα οικοσυστήματα και τη βιοποικιλότητα που είναι απαραίτητα για τη μελλοντική ύπαρξη τροφής Οι εκκλήσεις για ουσιαστικές αλλαγές στο τρόπο εκμετάλλευσης της γης αλλά και στη λειτουργία των διατροφικών συστημάτων θα πρέπει να εισακουστούν και να εφαρμοστούν νέα μέτρα».\nΟ FAO υποστηρίζει ότι σημαντικά βήματα για την καταπολέμηση της πείνας είναι:\n• Η ανάδειξη της σημασίας της παραγωγής γεωργικών προϊόντων.\n• Η ενθάρρυνση οικονομικών και τεχνικών συνεργασιών μεταξύ αναπτυσσόμενων χωρών.\n• Η ενθάρρυνση ανθρώπων, ειδικά γυναικών, στη λήψη αποφάσεων και στη συμμετοχή σε δραστηριότητες που επηρεάζουν της συνθήκες διαβίωσης.\n• Η αφύπνιση για το πρόβλημα του υποσιτισμού.\n• Η ενδυνάμωση της διεθνούς αλλά και της κρατικής αλληλεγγύης κατά της πείνας , της υποθρεψίας και της φτώχειας αλλά και η στροφή της προσοχής στην ασφάλεια των τροφίμων και στην αγροτική ανάπτυξη.\nΜήνυμα από ΕΦΕΤ\nΜε αφορμή την σημερινή ημέρα, ο ΕΦΕΤ στο μήνυμά του επισημαίνει, μεταξύ άλλων, πως οι άνθρωποι γνωρίζουν ότι τα τρόφιμα που καταναλώνουν είναι ένας από τους παράγοντες που καθορίζει σε σημαντικό βαθμό την υγεία τους.\nΛιγότερο γνωστό, όμως, παραμένει ότι τα τρόφιμα που παράγουμε και καταναλώνουμε έχουν σημαντικές επιπτώσεις στο περιβάλλον (π.χ. χρήση γης και υδάτινων πόρων, απόβλητα κ.α.) και στην οικονομία.\n>>> Και ο ΕΦΕΤ, τι δουλεία κάνει;\nΔημ. Μάρδας και το "χρυσό" Ε9 για τα αγροτεμάχια\nΤο Ε9 για τα αγροτεμάχια, μέσω μιας υπέρμετρα φλύαρης γραφειοκρατίας, είναι δυνατό να οδηγήσει τυχαία ή ακόμη και εσκεμμένα, σε ακριβές για τους φορολογούμενους λύσεις.\nΑπό τις 28 Σεπτεμβρίου έως τις 14 Οκτωβρίου (σε 17 ημέρες!) πέντε εκατομμύρια περίπου πολίτες αυτής της χώρας, έπρεπε να παρέμβουν στην εφαρμογή του περιουσιολογίου (στο γνωστό έντυπο Ε9) του Υπουργείου Οικονομικών για την καταγραφή των αγροτεμαχίων τους. Έως το βράδυ της Δευτέρας, 14/10, δε δόθηκε η παραμικρή παράταση.\nΈχοντας υπόψη ότι ο Γεν. Γραμματέας Εσόδων ο κ. Χ. Θεοχάρης προέρχεται από τη Lehman Brothers, από περιέργεια θα θέλαμε να γνωρίζουμε τι θα συνέβαινε και ποιος θα έχανε το κεφάλι του, αν τα προαναφερθέντα γίνονταν σε ώρα εργασιακής αιχμής στην εν λόγω εταιρία, αδρανοποιώντας έτσι τα εκεί στελέχη έστω και για λίγες ώρες!\nΑπό την άλλη, κρυπτογραφικές ερωτήσεις με ένα πλήθος από αρκτικόλεξα, χωρίς να δίνεται σε μια ξεχωριστή σελίδα η ερμηνεία τους, (π.χ. αν βρίσκεται το αγροτεμάχιο εντός του ΟΤΧ [!] αριθ. 1) απαιτούσαν ακριβείς απαντήσεις, ενώ διάφορα μικρά λάθη μπορούν να οδηγήσουν σε υπερβολικές χρηματικές επιβαρύνσεις.\nΑναλυτικότερα, σημειωνόταν τα εξής στη σχετική φόρμα του Ε9: Επιλέξτε για όσες εδαφικές εκτάσεις βρίσκονται (τα αγροτεμάχια):\n1ο Μεταξύ του ρέματος Κουρού Ντερέ, Ν.Ε.Ο Θεσσαλονίκης-Κιλκίς (παλαιά χάραξη), επαρχιακής Θεσσαλονίκης-Μανδρών και ορίου Δ.Δ. Νέας Σάντας.\n5ο Σε απόσταση μέχρι και 300 μέτρα αριστερά της Π.Ε.Ο Θεσσαλονίκης-Κικλίς, προς Κιλκίς και μέσα στην κτηματική περιφέρεια οικισμού Παντελεήμονα(!).\nΠροσπάθειες για... αγιοποίηση της Γαβριέλλας!\nΚάνοντας «κλικ» στη διαδικτυακή διεύθυνση http://gabriella.com.gr/ διαβάζουμε ένα ειδικό αφιέρωμα για την... αγιοποίηση της Γαβριέλλας, που γράφει ο... «εθνικός σταρ» κ. Ευαγγελόπουλος. Κάθε σχόλιο περιττό. Επί λέξει, γράφει:\nΕγώ ο Εθνικός σταρ της Ελλάδας Αντρεούλης Ευαγγελόπουλος ανακηρύσσω την νονά μου Γαβριέλλα Ουσάκοβα Αγία Ιερόδουλο, Αγία Γαβριέλλα και η μνήμη της εορτάζεται 25 Αυγούστου Προστάτιδα τον φτωχών και κατατρεγμένων των ιερόδουλων των ομοφυλοφίλων των φιλάνθρωπων.\nΟι εικόνες της Αγίας Χάρης της είναι 2 παραστάσεων και έρχονται σε λίγο στο Ιντερνέτ και θα πωλούνται από εμένα για φιλανθρωπικούς σκοπούς.\nΕπίσης έρχεται και το ιντερνετικό βιβλίο με την ζωή της κοντά μου.\nΤιμή και δόξα στην Αγία Γαβριέλλα.\nΠληροφορίες στο κινητό μου: 6944902539\nΘα ήθελα να ξέρετε από εμένα το μοναδικό βαφτιστήρι της ότι πολλά ψέματα διαδίδονται μέσα στο ιντερνέτ και ακόμα και το βιβλίο της το 50 τις εκατό λέει ψέματα για εμπορικούς τότε σκοπούς είμαι το μόνο άτομο που αφιλοκερδώς θα αποκαταστήσω σωστά την άγια μνήμη της, μείνετε κοντά μας να μάθετε για την αγία ιερόδουλο όλες της αλήθειες.\nΗ Χάρη της εορτάζεται 25 Αυγούστου.\nΤηλέφωνα αφιερωμένα στη μνήμη της από τον ιστορικό αριθμό\nσταθερού που διέθετε: 210-6463333 είναι τα εξής: (σ.σ. αραδιάζονται 16 αριθμοί κινητών τηλεφώνων!).\n>>> Αποτελεί ιστορική αλήθεια, ότι η Γαβριέλλα υπήρξε φιλάνθρωπος και ίσως δεν χρειαζόταν καμμία τέτοιου είδους "προσπάθεια"...\nστις 23:48 Δεν υπάρχουν σχόλια: Σύνδεσμοι σε αυτήν την ανάρτηση\nΤι ρόλο έπαιξε -και παίζει- το Δ.Ν.Τ. ως ρυθμιστής της «ελληνικής τραγωδίας»\nΗ αλήθεια είναι ότι ποτέ δεν το… πολυσυμπαθούσα το Διεθνές Νομισματικό Ταμείο από τότε που διάβασα το ρόλο που είχε αναλάβει να παίξει –από τις αρχές της δεκαετίας του 1990- στις οικονομίες του Ευρωπαϊκού Νότου και της Λατινικής Αμερικής.\nΦυσικά, όταν ο Γιώργος Παπανδρέου και η παρέα του αποφάσισε να «μας» παραδώσει στο Δ.Ν.Τ., δεν …με ρώτησε. Ούτε εμένα, ούτε τους πολλούς ειδικούς, τους πολλαπλά πιο ενημερωμένους από εμένα για το τι μας περίμενε.\nΚαι το χειρότερο: Αν και τόσοι πολλοί ειδικοί γνώριζαν, ουδείς μίλησε. Τουλάχιστον εγκαίρως.\nΌπως αποκαλύπτεται τις τελευταίες εβδομάδες, το ΔΝΤ ασφαλώς και ήξερε από το 2010 πως το ελληνικό «πακέτο» ήταν χωρίς αμφιβολία «καταδικασμένο» σε πλήρη αποτυχία. Το χρήμα, δεν έχει… χρώμα. Το είχαμε βέβαια ξανακούσει το γεγονός αλλά ήταν σημαντικό ότι το έφερνε ως βέβαιο στο φως της δημοσιότητας η «Wall Street Journal». Έστω και με πολύ μεγάλη καθυστέρηση. Τώρα δηλαδή που η «ζημιά» έχει γίνει και που διάφοροι οικονομικοί εγκέφαλοι θέλουν να ξεπλύνουν τα χέρια τους.\nΣοβαρή εφημερίδα η Wall Street Journal, Αμερικανικών οικονομικών και τραπεζικών συμφερόντων αλλά το ότι δημοσιοποίησε απόρρητα έγγραφα με έντονες αντιδράσεις μελών του ΔΝΤ και εσωτερικές διαφωνίες στους κόλπους του αναφορικά με το πρόγραμμα στήριξης της ελληνικής οικονομίας, αποδεικνύει ότι τόσο η κυβέρνηση Παπανδρέου, όσο και ο κύριος Παπαδήμος ήξεραν πολλά .\nΌπως ανέφερε η εφημερίδα, το ΔΝΤ πίστευε πως το πρόγραμμα που τελικώς εγκρίθηκε για την χρηματοδοτική στήριξη της Ελλάδας το 2010 ήταν εκ προοιμίου «καταδικασμένο» να μην πετύχει και επιπρόσθετα θα βάραινε υπερβολικά τους Έλληνες πολίτες χωρίς ουσιαστικά οφέλη. Ωστόσο το στήριξαν . Και το εντυπωσιακότερο; Το Δ.Ν.Τ. φάνηκε πολιτικά αδύναμο και υπέκυψε στις σφοδρές πιέσεις των Ευρωπαίων και δη των Γερμανών.\nΛίγες ώρες μετά την αποκάλυψη της αμερικανικής εφημερίδας, το Γραφείο Προϋπολογισμού της ελληνικής Βουλής μας «ενημέρωνε» ότι η χώρα θα «πνίγεται» από το χρέος έως το 2020 με πραγματικά δραματικές προβλέψεις για την πορεία του δημοσίου χρέους μας.\nΗ Έκθεση του Γραφείου της Βουλής έλεγε ότι από το β’ εξάμηνο 2014 οι πόροι που θα διαθέτει η χώρα δεν θα επαρκούν για να καλυφθούν οι υποχρεώσεις προς πληρωμή των τόκων για τα δάνεια που έχει λάβει η Ελλάδα.\nΕπίσημα το "δημοσιονομικό κενό" υπολογίζεται με βάση την τρέχουσα πολιτική προσαρμογής. Αν η τελευταία αλλάξει, πχ αν αυξηθούν οι κοινωνικές δαπάνες, τότε το κενό γίνεται μεγαλύτερο και μαζί του οι δανειακές ανάγκες. Το ίδιο ισχύει αν υπάρξει υστέρηση των φορολογικών εσόδων.\nΚατά περίεργη συγκυρία, την ίδια μέρα, έκθεση του Δ.Ν.Τ. προέβλεπε ένα "δημοσιονομικό κενό" 4,4 δισ. ευρώ προς τα τέλη 2014 και επιπλέον 6,5 δισ. ευρώ το 2015, συνολικά 11 δισ. ευρώ». Σύμφωνα με την ίδια έκθεση, «η ελληνική κυβέρνηση θεωρεί ότι το κενό είναι μικρότερο, ελπίζοντας ότι θα πετύχει πρωτογενές πλεόνασμα 2,83 δισ. ευρώ. Όπως και να διαμορφωθεί τελικά, το "κενό" θα πρέπει να καλυφθεί, με νέο δανεισμό και νέα μέτρα. Υπενθυμίζω ότι η κυβέρνηση αποκλείει νέα μέτρα.\nΌπως επισημαίνεται στην ίδια έκθεση, «μια συμφωνία για νέα δάνεια στήριξης ή και άλλες διευκολύνσεις (μείωση επιτοκίων κλπ) είναι η πιθανότερη λύση με τα σημερινά δεδομένα. Η ελληνική πλευρά εξετάζει το ενδεχόμενο να καλύψει μέρος του δημοσιονομικού κενού με διάφορους τρόπους εκτός δανεισμού από τους εταίρους, ένας από τους οποίους είναι η προσφυγή στις "αγορές". Η τρόικα για τους δικούς της λόγους την παρακινεί προς αυτή την κατεύθυνση».\nΩστόσο, το Γραφείο Προϋπολογισμού της Βουλής, εκτιμά ότι «μια νέα δανειακή σύμβαση για το κλείσιμο του δημοσιονομικού κενού δίνει μόνον προσωρινή λύση για ένα- δύο χρόνια» και λαμβάνει ως βασική παραδοχή ότι «το χρέος δεν πρόκειται να τεθεί σε τροχιά μείωσης και να γίνει "βιώσιμο" ως το 2020 ή 2022 αποκλειστικά με εθνικές προσπάθειες αποταμίευσης , χωρίς οποιαδήποτε αναδιάρθρωση (=νέο "κούρεμα") ή και αναδιάταξη (=επιμήκυνση των περιόδων αποπληρωμής χρεών) και άλλες διευκολύνσεις».\nΚι άλλη «σύμπτωση»: Σχεδόν ταυτόχρονα, η Κριστίν Λαγκάρντ, γενική διευθύντρια του Δ.Ν.Τ. δήλωνε πως επικεντρώνει την προσοχή της στην ανάγκη βιωσιμότητας του ελληνικού χρέους και τις διαβουλεύσεις μεταξύ της τρόικας και της ελληνικής κυβέρνησης, Η Λαγκάρντ δεν έκανε λόγο για νέα οριζόντια μέτρα στην Ελλάδα, και πρόσθετε ότι μια τέτοια συζήτηση είναι πρόωρη καθώς πρώτα θα πρέπει να ολοκληρωθεί η αξιολόγηση του ελληνικού προγράμματος τονίζοντας μάλιστα πως στο τέλος του μήνα η αποστολή θα επιστρέψει στην Αθήνα.\nΗ ίδια αναφέρθηκε και στην έκθεση του ΔΝΤ, που επανέφερε το θέμα νέου "κουρέματος" τονίζοντας πως δεν θα προταθούν οριζόντιες περικοπές σε μισθούς και συντάξεις και υπογράμμισε πως η εν λόγω έκθεση κάνει λόγο για δημοσιονομικό κενό ίσο με το 3,5% του ΑΕΠ έως το 2016.\nΠοιος να πιστέψει ποιον και γιατί άραγε;\nστις 15:22 Δεν υπάρχουν σχόλια: Σύνδεσμοι σε αυτήν την ανάρτηση


Σκουλαρίκια με σχέδιο μισοφέγγαρο και λευκά ζιργκόν – elephantina.gr\nΣκουλαρίκια με σχέδιο μισοφέγγαρο και λευκά ζιργκόν\nΣκουλαρίκια από ορείχαλκο με επιχρύσωση 24 καρατίων και λευκά ζιργκόν. Ένα υπέροχο σχέδιο μισοφέγγαρο. Ιδανικά για 2η & 3η τρύπα.\nΑπίθανη επιλογή δώρου για όλα τα κορίτσια!\nΣκουλαρίκια κρίκοι με μαργαριτάρια γλυκού νερού\nΛεπτοί μικροί κρίκοι από επιχρυσωμένο ατσάλι και μαργαριτάρια γλυκού νερού διαστάσεων 8~9mm. Βρες τα κατάλληλα μαργαριτάρια (κουμπωτά ή κρεμαστά) για αριστοκρατικό στυλ σε κάθε περίσταση. Έντονο χρώμα με χρυσαφένια λάμψη που ακτινοβολεί!\nΣκουλαρίκια κρίκοι μικροί σε σχήμα λουλουδιού με μαργαριτάρι. Για τις φίλες μας που τα μακριά κρεμαστά σκουλαρίκια δεν ταιριάζουν στο στυλ τους, το εργαστήριο elephantina έφτιαξε και προτείνει μικρές διακριτικές επιλογές, που...\nΣκουλαρίκια με αλυσίδες και κεραμικές πέτρες με σμάλτο\nΣκουλαρίκια κρίκοι με αλυσίδες δύο χρωμάτων, χρυσό - antique, κεραμικές πέτρες με επίστρωση σμάλτου και ορειχάλκινες επιχρυσωμένες μπίλιες 24Κ. Το εργαστήριο elephantina επέλεξε mix χρώματα για να δημιουργήσει ένα ιδιαίτερο σχέδιο...


Μεγάλο αφιέρωμα του National Geographic Traveller της Ρουμανίας στη Θεσσαλία - etravelnews.gr\nΉταν το πρώτο media trip – ταξίδι εξοικείωσης που οργανώθηκε στη Θεσσαλία με την επανεκκίνηση του τουρισμού, σε συνεννόηση και συνεργασία του Εντεταλμένου Συμβούλου Τουρισμού Γιάννη Μπουτίνα με τον Γ.Γ. του ΕΟΤ Δημήτρη Φραγκάκη και με τη συμβολή του Διευθυντή ΕΟΤ Ρουμανίας Γιώργου Σταφυλάκη.\n«Η Περιφέρεια Θεσσαλίας στο πλαίσιο των δράσεων τουριστικής προβολής διοργάνωσε το πρώτο ταξίδι εξοικείωσης με ξένους δημοσιογράφους», ανέφερε ο κ. Μπουτίνας «και θα ακολουθήσουν και άλλα μέχρι το τέλος της χρονιάς, στοχευμένα σε αγορές και κατηγορίες τουρισμού που θέλουμε να προσελκύσουμε. Επενδύουμε στις εναλλακτικές μορφές τουρισμού και στον ποιοτικό θεματικό τουρισμό, με συγκεκριμένο σχέδιο προβολής και ανάδειξης προορισμών σε όλη τη Θεσσαλία».\nΤο περιοδικό National Geographic Traveler πρόκειται να αφιερώσει κεντρικό άρθρο στη Θεσσαλία στα δύο επόμενα τεύχη του και άρθρο στο διαδικτυακό του τόπο, ενώ καθημερινές ήταν οι αναρτήσεις στα μέσα κοινωνικής δικτύωσης κατά τη διάρκεια του ταξιδιού.\nΓνώρισαν την περιοχή, συναντήθηκαν με ειδικούς επαγγελματίες του φωτογραφικού και του ποδηλατικού τουρισμού και είχαν μια μοναδική εμπειρία ξενάγησης με e-bikes μέσα στο πέτρινο δάσος.\nΤην επόμενη ημέρα αναχώρησαν για τα παράλια της Λάρισας, γνώρισαν τα χωριά του Κισσάβου, έκαναν βαρκάδα στο Δέλτα του Πηνειού, περιηγήθηκαν στον υδροβιότοπο, επισκέφτηκαν την παραλία του Στομίου, τα παράλια της Αγιάς, τα ιαματικά λουτρά στο Κόκκινο Νερό, τις πηγές και τις βάθρες και το μοναδικής ομορφιάς καταρράκτη της Καλυψούς.\nΑπό το λιμάνι του Αγιοκάμπου απέπλευσαν για το Πήλιο σε ένα θαλάσσιο ταξίδι μέσα από σπηλιές μέχρι τη Νταμούχαρη.\nΠεριηγήθηκαν στο Βουνό των Κενταύρων για τρεις ημέρες, ξεναγήθηκαν σε σημαντικά αξιοθέατα της χερσαίας Μαγνησίας μαθαίνοντας για την ιστορία του τόπου, γνώρισαν τα προϊόντα και τη γαστρονομία της περιοχής, απόλαυσαν τη φύση κάνοντας βόλτα με άλογα, προσφορά του Ιππικού Φυσιολατρικού Ομίλου Μηλεών και αναχώρησαν με τις καλύτερες εντυπώσεις από την περιοχή.\n«Η Θεσσαλία σε περιμένει να την ερωτευτείς»: Το νέο σποτ της Περιφέρειας Θεσ�...


Προχωρεί η ανάπτυξη της μαρίνας Αγίας Νάπας από την ΤΕΡΝΑ | Η ΚΑΘΗΜΕΡΙΝΗ\nΗ πρώτη φάση ήταν προϋπολογισμού της τάξεως των 80 εκατ. ευρώ και αφορούσε το σύνολο των λιμενικών εγκαταστάσεων και υποδομών, τα βασικά κτίρια λειτουργίας, την εσωτερική οδοποιία και τις ηλεκτρομηχανολογικές εγκαταστάσεις της μαρίνας.\n27.05.2020 • 22:23\nΕδραιώνει την παρουσία της στον τομέα των κτιριακών έργων στην Κύπρο η ΤΕΡΝΑ και ταυτόχρονα αποκτά περαιτέρω τεχνογνωσία και στην κατασκευή σύνθετων τουριστικών συγκροτημάτων αναψυχής. Η θυγατρική του ομίλου ΓΕΚ ΤΕΡΝΑ έχει αναλάβει και υλοποιεί νέα έργα συνολικού προϋπολογισμού άνω των 750 εκατ. ευρώ τα τελευταία χρόνια, ενώ παράλληλα είναι μεταξύ των διεκδικητών και για επιπλέον συμβάσεις.\nΠρόσφατα, η εταιρεία παρέδωσε σε χρήση την πρώτη φάση του πολυτελούς συγκροτήματος της μαρίνας της Αγίας Νάπας (Ayia Napa Marina), ενώ είναι ανάδοχος και για τη δεύτερη φάση του έργου. Η συνολική επένδυση αγγίζει τα 250 εκατ. ευρώ και υλοποιείται από την εταιρεία M.M. Makronisos Marina Ltd, στην οποία συμμετέχει με ποσοστό 80% ο Αιγύπτιος μεγιστάνας Ναγκίμπ Σαουίρις. Το εν λόγω έργο είχαν διεκδικήσει τόσο ελληνικοί όσο και διεθνείς όμιλοι, όπως ο Ακτωρ, η κοινοπραξία ΜΕΤΚΑ-Medcon-Archimedes, η Salini Impregilo και άλλα ιταλοκυπριακά και ρωσοκυπριακά σχήματα.\nΗ πρώτη φάση που μόλις ολοκληρώθηκε από την ΤΕΡΝΑ ήταν προϋπολογισμού της τάξεως των 80 εκατ. ευρώ και αφορούσε το σύνολο των λιμενικών εγκαταστάσεων και υποδομών, τα βασικά κτίρια λειτουργίας, την εσωτερική οδοποιία και τις ηλεκτρομηχανολογικές εγκαταστάσεις της μαρίνας. Σημειώνεται ότι στην κατασκευή της πρώτης φάσης συμμετείχε η τεχνική εταιρεία «Χριστόφορος Δ. Κωνσταντινίδης Α.Ε.» ως κύριος και αναγνωρισμένος υπεργολάβος των λιμενικών έργων. Η μαρίνα, δυναμικότητας 600 θέσεων ελλιμενισμού, έχει βάθος από 4,5 έως 6 μέτρα και μπορεί να φιλοξενήσει σκάφη μήκους έως και 65 μέτρα.\nΗ δεύτερη φάση του έργου, που είναι σε εξέλιξη και υλοποιείται επίσης από την ΤΕΡΝΑ, περιλαμβάνει την κατασκευή δύο πολυώροφων κτιρίων, συγκροτήματος πολυτελών κατοικιών και εμπορικής ζώνης. Συγκεκριμένα, κατασκευάζονται δύο πύργοι, ύψους περίπου 115 μέτρων και συνολικής επιφάνειας 28.000 τ.μ. και 30.000 τ.μ. αντίστοιχα, που θα στεγάσουν πολυτελή διαμερίσματα, συγκρότημα κατοικιών που θα αποτελείται από 29 επαύλεις συνολικής επιφάνειας περίπου 16.500 τ.μ., καθώς και εμπορικό κέντρο συνολικής έκτασης πλέον των 8.000 τ.μ., το οποίο βρίσκεται στην καρδιά της μαρίνας και θα περιλαμβάνει, μεταξύ άλλων, πολυτελή εμπορικά καταστήματα, χώρους εστίασης και ψυχαγωγίας, τριώροφο υπέργειο πάρκινγκ και χώρο εκδηλώσεων.\nΕκτός από τη μαρίνα της Αγίας Νάπας, ο όμιλος ΓΕΚ ΤΕΡΝΑ, σε κοινοπραξία με την Αβαξ, υλοποιούν άλλη μία σημαντική τουριστική επένδυση στην Κύπρο. Πρόκειται για την κατασκευή του καζίνο City of Dreams Mediterranean στη Λεμεσό, ένα από τα μεγαλύτερα ιδιωτικά έργα της ευρύτερης περιοχής της νοτιοανατολικής Μεσογείου, καθώς η αξία της σύμβασης ανέρχεται σε 550 εκατ. ευρώ.\nΤο νέο καζίνο θα είναι το μεγαλύτερο στην Ευρώπη και θα περιλαμβάνει 136 τραπέζια, 1.200 παιγνιομηχανές, ξενοδοχείο πέντε αστέρων με 500 δωμάτια και πολυτελείς βίλες, 11 εστιατόρια και καφέ, πισίνες, αθλητικές εγκαταστάσεις, συνεδριακό κέντρο 9.600 τ.μ. και πληθώρα κοινόχρηστων χώρων πρασίνου. Αναμένεται να προσθέσει 2.500 μόνιμες νέες θέσεις εργασίες, να συνεισφέρει 4% στο ΑΕΠ της Κύπρου και να προσελκύει επιπλέον 300.000 τουρίστες σε ετήσια βάση. Η εν λόγω επένδυση προωθείται από το σχήμα Integrated Casino Resorts Cyprus, που αποτελείται από τις εταιρείες Melco και Cyprus Phassouri, μέλος του ομίλου CNS. Ο τελευταίος είναι γνωστός και στην Ελλάδα, όπου λειτουργεί με επιτυχία τις ξενοδοχειακές μονάδες AKS Hotels στο Πόρτο Χέλι.\nΠαράλληλα, η ΤΕΡΝΑ συμμετέχει και στον διαγωνισμό για την κατασκευή του νέου κτιρίου της κυπριακής Βουλής. Ωστόσο, η τύχη του συγκεκριμένου έργου έχει τεθεί σε αμφιβολία μετά την έλευση της πανδημίας.


Τα παράλυτα άκρα θα κινούνται με τα δύναμη της σκέψης - Κρητικού Μαρίνα\npost-template-default,single,single-post,postid-8512,single-format-image,eltd-core-1.1.1,flow child-child-ver-1.0.0,flow-ver-1.3.6,eltd-smooth-scroll,eltd-smooth-page-transitions,ajax,eltd-blog-installed,page-template-blog-standard,eltd-header-type2,eltd-sticky-header-on-scroll-down-up,eltd-default-mobile-header,eltd-sticky-up-mobile-header,eltd-dropdown-default,wpb-js-composer js-comp-ver-5.0.1,vc_responsive\nΜια πρωτοποριακή συσκευή διευκολύνει την αποστολή των εγκεφαλικών σημάτων απευθείας στους μύες, «παρακάμπτοντας» το νωτιαίο μυελό του τραυματισμένου ασθενούς.\nΧάρη στη νέα τεχνολογία, ένας τετραπληγικός κατάφερε να κουνήσει το χέρι του απλώς και μόνο με τη δύναμη της σκέψης.\nΟ 23χρονος Ίαν Μπέρκχαρτ, ο οποίος έμεινε παράλυτος έπειτα από τροχαίο το 2010, ήταν ο πρώτος εθελοντής που συμμετείχε στη δοκιμή της συσκευής Neurobridge. Όπως υποδεικνύει το ίδιο το όνομά της, η συσκευή λειτουργεί ως γέφυρα μεταξύ του εγκεφάλου και του μυϊκού συστήματος, ώστε να επιτρέπει την κίνηση στα παράλυτα άκρα.\nΤον περασμένο Απρίλιο, οι ερευνητές από το Κρατικό Πανεπιστήμιο του Οχάιο εμφύτευσαν ένα μικροσκοπικό τσιπάκι στον εγκέφαλο του ασθενούς. Το τσιπάκι «μεταφράζει» τα εγκεφαλικά σήματα στην περιοχή που ελέγχει την κίνηση του χεριού και τα μεταφέρει στο ειδικό μανίκι που ενεργοποιεί τους μύες του χεριού.\nνωτιαίος μυελός\tπαράλυτα άκρα


Ψάρεψαν ένα «ΤΕΡΑΣ» από τα βάθη της θάλασσας!- Μόλις οι επιστήμονες κατάλαβαν τι είναι… ~ ΤΟ ΒΗΜΑ ΤΗΣ ΒΟΧΑΣ\nΨάρεψαν ένα «ΤΕΡΑΣ» από τα βάθη της θάλασσας!- Μόλις οι επιστήμονες κατάλαβαν τι είναι…\n9:50 π.μ. ΠΕΡΙΕΡΓΑ No comments\nΡωτήστε τον Jaime Rendon, που ενώ ήταν σε ταξίδι για ψάρεμα κοντά στο Los Cabos του Μεξικό, έπιασε ένα “εξωγήινο ψάρι.” Εκείνος, μαζί με την ομάδα του περνούσαν πολύ ωραία στην βάρκα τους όταν το ταξίδι τους πήρε μία απρόσμενη τροπή. Ένιωσε ένα παράξενο τράβηγμα και έτσι προσπάθησε να δει τι πλάσμα ήταν πιασμένο στο καλάμι του. Όταν ο Jaime τελικά τράβηξε το πλάσμα πάνω στο σκάφος τους, οι άλλοι αμέσως πίστεψαν ότι πρόκειται για εξωγήινο ψάρι. Όλα αυτά τα χρόνια που ψάρευαν, ποτέ δεν είχαν δει κάτι παρόμοιο.


Honda NSX vs Porsche 911 GTS vs AMG GT R vs Corvette Grand Sport - autobild, co\nHonda NSX vs Porsche 911 GTS vs AMG GT R vs Corvette Grand Sport\nΔιαβάστηκε από 20163 αναγνώστες - Ημερομηνία δημοσίευσης: 21/1/2020\nΤέσσερα εξωτικά μοντέλα με περισσότερους από 450 ίππους μονομαχούν στην πίστα MIREVAL της Γαλλίας. 4 διαμάντια της αυτοκίνησης, σπάνε τα χρονόμετρα διεκδικώντας τους τίτλους του πιο γρήγορου αλλά και του πιο απολαυστικού Supercar. Εσείς ποιο θα διαλέγατε για να κάνετε μερικούς γύρους στην πίστα?\nΣε αυτή την εξωφρενική κόντρα των 2082 αλόγων παίρνουν μέρος 4 «αλήτες» που θέλουν πραγματικούς χεράδες για να τα κάνουν καλά. Είναι η κορυφή της αυτοκίνησης του σήμερα, τα κορυφαία μοντέλων κορυφαίων κατασκευαστών αλλά είναι 4 εντελώς διαφορετικοί χαρακτήρες. Ποιος όμως φτιάχνει το ταχύτερο supercar?\nΟ αλάνθαστος δικαστής λέγεται χρονόμετρο και αυτό θα μας πει ποιος έκανε τον ταχύτερο γύρο. Υπάρχουν όμως και μη μετρίσιμα χαρακτηριστικά όπως, ο ήχος του κινητήρα και της εξάτμισης, η θέση οδήγησης και η οδηγική απόλαυση που προσφέρουν. Ξεκινήσαμε να τα οδηγούμε με τα χρονόμετρα απενεργοποιημένα. Η μάχη θα είναι μέγαλη και διαρκείας...\n2 ΕΞΩΤΙΚΗ ΜΟΝΟΜΑΧΙΑ\nTags:\tAUTOBILD , CORVETTE , HONDA , MERCEDES , MERCEDES , PORSCHE\nΣε ποια πίστα στην Ελλάδα; Δεν μπορεί κάποιος ελληνας πριν ελαχιστων να τα αγοράσει και φυσικά ούτε να τα οδηγήσει. Οπότε τσάμπα κόπος


VIMA NEWS : Αιτήσεις για συμμετοχή στα πανηγύρια του Δ.Κορδελιού Ευόσμου - VimaThess-News.gr\nΑφορά συμμετοχή στις θρησκευτικές εμποροπανήγυρεις Ι.Ν. Αγίου Γεωργίου, Ι.Ν. Αγίου Αθανασίου & Ι.Ν. Κυρίλλου και Μεθοδίου\nΗ Διεύθυνση Τοπικής Οικονομικής Ανάπτυξης ανακοινώνει ότι η υποβολή των αιτήσεων σύμφωνα με τις ακόλουθες Αποφάσεις Δημοτικού Συμβουλίου:\n1. Yπ’ αριθ. 231/2019 ΑΔΣ (ΑΔΑ: 6ΕΑΕΩΛΒ-2ΧΓ) Πανηγύρι Ι.Ν. Αγίου Γεωργίου στην Κοινότητα Ελευθερίου Κορδελιού (24-25 Απριλίου 2022)\n2. Yπ’ αριθ. 232/2019 ΑΔΣ ( 6Ρ0ΧΩΛΒ-Ρ2Ψ) Πανηγύρια Ι.Ν. Αγίου Αθανασίου (1-2 Μαΐου) και Ι.Ν. Κυρίλλου & Μεθοδίου (10-11 Μαΐου) στην Κοινότητα Ευόσμου\nγια συμμετοχή στις αναφερόμενες θρησκευτικές εμποροπανηγύρεις του Δήμου Κορδελιού Ευόσμου θα πραγματοποιείται από 04 έως 08 Απριλίου είτε με αυτοπρόσωπη παρουσία (τηρουμένων των μέτρων προστασίας της δημόσιας υγείας από τον κίνδυνο διασποράς του Covid 19) κατά τις ώρες 8.00 π.μ.-14.30μ.μ. στον χώρο της Διεύθυνσης Τοπικής Οικονομικής Ανάπτυξης (Εθν. Αντίστασης 56-Κορδελιό-1οςόροφος), είτε με αποστολή στην ηλεκτρονική διεύθυνση emp.drastiriotita@kordelio-evosmos.gr(Τηλέφωνο επικοινωνίας για περισσότερες πληροφορίες: 2313-300344, κα Πεσματζόγλου Φ.)\nΗ κλήρωση για την επιλογή των συμμετεχόντων θα διεξαχθεί την Τετάρτη 11 Απριλίου 2022, ώρα 12:00μ., στον χώρο της Διεύθυνσης Τοπικής Οικονομικής Ανάπτυξης.\nΟι ειδικές προϋποθέσεις που πρέπει να τηρούνται κατά τη διάρκεια της λειτουργίας των πανηγυριών είναι οι εξής σύμφωνα με την υπ’ αριθμ. Αριθμ. Δ1α/ΓΠ.οικ. 17567.\nΒραχυχρόνιες αγορές των άρθρων 33 ως 42 του ν. 4849/2021\n5. Εξαιρείται ο περιορισμός της ελάχιστης απόστασης ενός (1) μέτρου μεταξύ των πάγκων πώλησης όταν αυτοί είναι μέρος συνεχούς κατασκευής στην οποία οι πάγκοι των πωλητών διαχωρίζονται μεταξύ τους με συμπαγή ελαφρά χωρίσματα.\nΕιδικά για τις εμποροπανηγύρεις ισχύουν και οι ακόλουθοι κανόνες:\nΚαθημερινός επιμελής καθαρισμός του χώρου της αγοράς με μέριμνα του φορέα λειτουργίας της αγοράς, όταν διαρκεί πλέον της μίας (1) ημέρας.\nΠροηγούμενο άρθρο δ. Δέλτα : Δωρεάν σεμινάριο πρώτων βοηθειών στη Νέα Μαγνησία\nΕπόμενο άρθρο ΑΠΕΡΓΙΑ : 24ωρη πανελλαδική απεργία αύριο 6 Απριλίου


Εγκρίθηκε το κονδύλι για τα έργα αποκατάστασης στο κτίριο του κτηματολογίου στη Ρόδο. Παρέμβαση του Μ. Κόνσολα στον Υπ. Δικαιοσύνης - Δημοκρατική της Ρόδου\nΕγκρίθηκε το κονδύλι για τα έργα αποκατάστασης στο κτίριο του κτηματολογίου στη Ρόδο. Παρέμβαση του Μ. Κόνσολα στον Υπ. Δικαιοσύνης\nΕγκρίθηκε σήμερα από το Ταμείο Χρηματοδοτήσεως Δικαστικών Κτιρίων (ΤΑ.Χ.ΔΙ.Κ.), μετά από εισήγηση του Υπουργείου Δικαιoσύνης, το κονδύλι που προορίζεται για τα έργα αποκατάστασης του εξωτερικού του κτιρίου στο οποίο στεγάζεται το Κτηματολόγιο της Ρόδου.\nΓια το ζήτημα είχε διαρκή επικοινωνία το τελευταίο διάστημα ο Υφυπουργός Τουρισμού και Βουλευτής Δωδεκανήσου κ.Μάνος Κόνσολας με τον Υπουργό Δικαιοσύνης κ.Τσιάρα.\nΤα έργα θα ξεκινήσουν άμεσα αλλά η λύση αυτή είναι προσωρινή, όπως επισημαίνει ο κ. Κόνσολας:\n« Πρέπει να δούμε συνολικά το ζήτημα της μετεγκατάστασης δημόσιων υπηρεσιών στο κέντρο της Ρόδου, που σήμερα στεγάζονται σε ακατάλληλα και μη λειτουργικά κτίρια. Εκτός από το κτηματολόγιο, υπάρχουν η Αστυνομική Διεύθυνση, τα Δικαστήρια αλλά και η Πυροσβεστική που πρέπει να εγκατασταθούν σε νέα και σύγχρονα κτίρια.\nΕίναι ένα ολιστικό σχέδιο που πρέπει να γίνει πράξη μέσα από τη συνεργασία Πολιτείας και τοπικής αυτοδιοίκησης».\nΣτη Βουλή φέρνει ο Μάνος Κόνσολας το ζήτημα του Δικαστικού Μεγάρου Κω Στη Βουλή φέρνει ο Τομεάρχης Τουρισμού της Νέας Δημοκρατίας και Βουλευτής Δωδεκανήσου,…


ΑΠΟΚΛΕΙΣΤΙΚΟ: Χωρισμός «βόμβα» για ζευγάρι της ελληνικής showbiz (εικόνες)\nΤελ. ενημ.: 03.09.2019, 16:55\nΗ Μέγκι Ντρίο είναι μια από τις παίκτριες του GNTM που προκάλεσαν αίσθηση. Απαρατήρητη δεν πέρασε.\nΤσακώθηκε, δημιούργησε ίντριγκες, φώναξε και σίγουρα ξεχώρισε. Η Μέγκι Ντρίο ήταν μακράν η πιο εκρηκτική προσωπικότητα του GNTM ενώ οι καβγάδες της με την Αννα Αμανατίδου έγραψαν ιστορία. Και τώρα, ένα χρόνο μετά το παιχνίδι και λίγο πριν κάνει πρεμιέρα το GNTM 2, αλλά και η ίδια πριν κάνει το ντεμπούτο της στην τηλεόραση (θα συμμετέχει σε εκπομπή του OPEN) κάνει αποκαλύψει για το πώς έζησε τα παιδικά της χρόνια. Για τις δυσκολίες που αντιμετώπισε.\nΗ Μέγκι Ντρίο αναφέρεται για πρώτη φορά στις δυσκολίες που βίωσε ως παιδί με το χωρισμό των γονιών του αλλά και το λόγο για τον οποίο μέσα στο παιχνίδι πέρασε «ζόρι», όπως η ίδια δηλώνει.\n«Θέλω ό,τι πιάνω στα χέρια μου, να το τερματίζω. Γι’ αυτό κι άρπαξα την ευκαιρία να μπω στο «Greece’s Next Top Model» και να τεστάρω τον εαυτό μου. Και συνδυάζω παράλληλα πια το modeling με τη δικηγορία – ειδικά τώρα που θα κάνω πρακτική. Είμαι πολύ δυνατός άνθρωπος και θα τα καταφέρω. Εγώ ξέρω ότι έχω γεννηθεί κι έχω έρθει σε αυτόν τον κόσμο για να περνάω δύσκολα. Ακόμα και μέσα στο παιχνίδι, όλο το ζόρι το πέρασα εγώ. Καμία άλλη κοπέλα».\nΤα δύσκολα παιδικά χρόνια της Μέγκι Ντρίο\n«Πριν μου έλεγες ότι πέρασες δύσκολα στη ζωή σου. Σε ποιον τομέα;» την ρώτησαν και απάντησε:\n«Είμαι 26 ετών. Κοίτα, θα σου πω κάποια πράγματα. Πέρασα πολλά, επειδή η οικογένειά μου είχε πάντα την τάση να με «βαραίνει» με όλες τις σοβαρές υποχρεώσεις. Είμαι άνθρωπος που αντέχει και πάντα θα βρει τη λύση. Δεν θα βρω άλλον να λύσει το δικό μου πρόβλημα. Θα το κάνω εγώ. Όταν ήμουν μικρή (σσ. έχει έναν αδελφό), οι γονείς μου είχαν χωρίσει και πέρασα από πολλά τραύματα.\nΜε επηρέασε πολύ. Αλλά αυτό με δυνάμωσε κιόλας. Βέβαια, έπειτα από καιρό, οι γονείς μου τα ξαναβρήκαν. Όμως, εκείνη την περίοδο άρχισε να αρρωσταίνει η μητέρα μου κι άρχισα να βλέπω τα πραγματικά προβλήματα. Τα σοβαρά. Άλλα κορίτσια στην ηλικία μου, έπαιζαν με τις barbies τους, κι εγώ κοίταζα το πώς θα σταθώ δίπλα στη μητέρα μου. Εκείνη την ώρα θα έπρεπε να ήταν ο πατέρας μου κοντά της, αλλά αυτός δεν ήταν. Είχαν χωρίσει\nΌμως, ωρίμασα απότομα. Αναγκάστηκα. Από μικρή ζω σε ξένες χώρες. Μία στην Ιταλία, μία στην Αλβανία, μία στην Ελλάδα. Ακόμα κι αυτό «βάρυνε» την κατάστασή μου. Δεν μου ήταν εύκολο», αποκαλύπτει η ίδια στο περιοδικό Down Town Κύπρου.


Συζήτηση εφ’ όλης της ύλης στο Συμβούλιο της ΚΟΠΕ\nΑρχική ΑΘΛΗΤΙΣΜΟΣ Συζήτηση εφ’ όλης της ύλης στο Συμβούλιο της ΚΟΠΕ\nMay 28, 2020 - 1:52 pm\nΓεμάτη ήταν η ατζέντα της συνεδρίας του Διοικητικού Συμβουλίου της ΚΟΠΕ, η οποία πραγματοποιήθηκε πρόσφατα μέσω τηλεδιάσκεψης. Αξίζει να σημειωθεί ότι για πρώτη φορά στα χρονικά η συνεδρία έγινε με τη βοήθεια της τεχνολογίας, γεγονός που ενθουσίασε τους συμμετέχοντες.\nΌσον αφορά στα θέματα που συζητήθηκαν αφορούσαν στις συνέπειες της πανδημίας του κορονοϊού στο βόλεϊ, που οδήγησαν σε διακοπή όλων των διοργανώσεων της Ομοσπονδίας. Έτσι, ανταλλάχθηκαν απόψεις ενόψει της Γενικής Συνέλευσης που θα πραγματοποιηθεί το Σάββατο 30 Μαΐου, με την τύχη των πρωταθλημάτων να είναι στα θέματα της ημερήσιας διάταξης.\nΠαράλληλα, τέθηκαν επί τάπητος θέματα που αφορούν στη νέα αγωνιστική περίοδο και όπως αναφέρθηκε πολλά θα εξαρτηθούν από τα μέτρα που λαμβάνει η Κυβέρνηση για αντιμετώπιση της πανδημίας.\nΑντικείμενο συζήτησης αποτέλεσε και η συμμετοχή της Εθνικής Κύπρου στα προκριματικά του Ευρωπαϊκού Πρωταθλήματος 2021. Το αντιπροσωπευτικό μας συγκρότημα κληρώθηκε στον 4ο όμιλο με αντίπαλους την Ισπανία, την Λετονία και την Μολδαβία. Οι έξι αγώνες (τρεις εντός έδρας και ισάριθμοι εκτός) είναι προγραμματισμένοι να διεξαχθούν από τις 15 Αυγούστου μέχρι τις 6 Σεπτεμβρίου. Ωστόσο, η διαφοροποίηση των δεδομένων λόγω κορονοϊού οδήγησε σε διαβουλεύσεις των εμπλεκόμενων Ομοσπονδιών με την CEV για να βρεθεί λύση. Τα δύο πιθανά σενάρια είναι όπως διεξαχθούν όλοι οι αγώνες του ομίλου είτε σε μία είτε σε δύο χώρες. Αρχές Ιουνίου θα πραγματοποιηθεί τηλεδιάσκεψη για να συζητηθεί εξ νέου το θέμα.\nΤέλος, κατά τη συνεδρία του Συμβουλίου της ΚΟΠΕ συζητήθηκαν θέματα που ηγέρθησαν από τους ομοσπονδιακούς προπονητές.\nΤέρμα στις χρεώσεις για αναλήψεις μετρητών από ΑΤΜ άλλης τράπεζας\nΓραμμές του Λεωνίδα Γαλάζη


Lemon: θεατρικό ταξίδι στον προσωπικό σου χάρτη! Μια θεατρική παράσταση δίπλα στον Ερασίνο στην Ν.Κίο Άργους - Argonafplia.gr\nΑρχική ΑΡΓΟΛΙΔΑ Lemon: θεατρικό ταξίδι στον προσωπικό σου χάρτη! Μια θεατρική παράσταση δίπλα στον...\nLemon: θεατρικό ταξίδι στον προσωπικό σου χάρτη! Μια θεατρική παράσταση δίπλα στον Ερασίνο στην Ν.Κίο Άργους\n#lemontour2021 #lemon #neakiosmelemoni\nΝέα Κίος Άργους\nΠροηγούμενο άρθροΗ Ελληνική Ομάδα Διάσωσης Αργολίδας στο πλευρό της Πυροσβεστικής Άργους\nΕπόμενο άρθροΝαύπλιο: “Ασκητική του Ν. Καζαντζάκη” παρουσιάσεις φοιτητών στο Ρολόι της Ακροναυπλίας


OXI στο "ντάντεμα" του εγώ των άλλων | spiritualitycorfu\nFree Raja Yoga\nRetreats on Corfu 2020\nRetreat on Thassos 2020\nRetreats on Corfu 2018\nRetreats on Corfu\nΚαρδιά σα στρείδι ή σα μαργαριτάρι;\nOXI στο "ντάντεμα" του εγώ των άλλων\nΤι σημαίνει ενεργειακά\nCD για παιδιά\nE-book - Eλληνικό παραμύθι\nCD για διαλογισμό\nΟΧΙ στο "ντάντεμα" του εγώ των άλλων\nΑποφασίστε να πείτε ένα μεγάλο ΟΧΙ στο «ντάντεμα» του εγώ των άλλων.\nΈχετε προσέξει τι συμβαίνει όταν ενώ βλέπετε ξεκάθαρα τον εγωισμό των άλλων, κάνετε τα στραβά μάτια και επιπλέον και από πάνω υπάρχει «ντάντεμα» στο όνομα της επανασύνδεσης της σχέσης; Ή στο όνομα του να συνεχίζετε να φαίνεστε εσείς οι «καλοί» και οι «σωστοί»;\nΤο εγώ των άλλων θεριεύει ακόμα περισσότερο και επίσης το δικό σας γιατί δεν υπήρξατε ειλικρινείς με τον εαυτό σας. Η κίνησή σας αυτή, επειδή έγινε με ιδιοτελή κίνητρα, έχει ως απόρροια ο θυμός σας να μεγαλώσει. Αυτό συμβαίνει γιατί δε δείξατε τα αληθινά σας αισθήματα, δηλαδή την ενόχλησή σας. Οι άλλοι βέβαια δεν ανταποκρίθηκαν στην «ευγένειά» σας…\nΣυμπέρασμα: Όταν νιώθετε ότι κάνατε λάθος σε μία σχέση σας, προσπαθήστε να επανορθώσετε και να ζητήσετε συγνώμη αν χρειάζεται. Αν είστε σίγουροι όμως ότι δεν έχετε εσείς κάποιο λάθος, κρατήστε τα καλά σας αισθήματα. Αποφύγετε το «ντάντεμα» το εγώ του άλλου για να επανασυνδεθείτε μαζί του.\nΑν η σχέση σας είναι με ένα ώριμο άτομο, ωφέλιμο και έντιμο για τη σχέση σας είναι να μιλήσετε ευγενικά και να πείτε ξεκάθαρα τι σας ενόχλησε.\nΑν το άτομο είναι ειλικρινές, θα ακούσει με προσοχή αυτά που έχετε να του πείτε. Ενδεχομένως να παραδεχτεί ότι έχετε δίκιο, ενδεχομένως και όχι.\nΊσως να μοιραστεί τη δική του γνώμη μαζί σας, από τη δική του βέβαια οπτική γωνία, που πιθανόν να είναι διαφορετική από τη δική σας.\nΊσως πάλι σας πει, ότι ενοχλήθηκε και από την πλευρά του με κάποια δική σας συμπεριφορά. Υπάρχει σαφώς και αυτό το ενδεχόμενο και οφείλετε να σκεφτείτε και αυτή την περίπτωση.\nΌπως και να έχει, όταν υπάρχει πνευματική ωρίμανση και καλές προθέσεις και από τις δύο πλευρές, τα πράγματα είναι εύκολα και αργά ή γρήγορα θα βελτιωθεί η σχέση σας.\nΤι συμβαίνει όταν έχετε να κάνετε με ανώριμα άτομα\nΑν όμως η σχέση σας είναι με ένα άτομο καλό μεν, αλλά ανώριμο πνευματικά, που δε θέλει να δει το δικό του λάθος και βλέπει μόνο τα δικά σας, μην έχοντας τη διάθεση να δει τα πράγματα όπως είναι, αλλά με παρωπίδες βλέπει μόνο αυτό που θέλει να δει, τότε η στάση σας πρέπει να είναι διαφορετική, από την παραπάνω περίπτωση.\nΌταν μάλιστα πιστεύετε ότι εσείς δώσατε τον καλύτερο εαυτό σας σε αυτή τη σχέση και η άλλη ψυχή έχει απλά υπερβολικές προσδοκίες από εσάς, τότε ειλικρινά δε χρειάζεται να προβείτε σε περαιτέρω συζητήσεις και ξεκαθαρίσματα. Θα σας έλεγα μάλιστα, πως θα ήταν μάταιο.\nΗ άλλη ψυχή είναι θυμωμένη μαζί σας και σύμφωνα με τις δικές της πεποιθήσεις, έχει απόλυτο δίκιο και φυσικά δεν είναι «ανοιχτή» να ακούσει τίποτα.\nΜην προσπαθείτε να πλησιάσετε αυτό το άτομο για να κάνετε τον «καλό» ή γιατί το έχετε ανάγκη ή για οποιοδήποτε άλλο λόγο. Με αυτόν τον τρόπο «νταντεύετε» τον εγωισμό των άλλων.\nΤους κάνετε χειρότερα, θεωρούν ότι έχουν δίκιο, επειδή τους πλησιάζετε εσείς πρώτοι. Έτσι προσπαθούν να σας «τιμωρήσουν» με τη στάση τους και ο εγωισμός τους θεριεύει ακόμη περισσότερο. Δεν παίρνουν το μάθημά τους. Ίσως χρειαστεί χρόνο, αλλά είναι δουλειά του άλλου να αναγνωρίσει τα λάθη του και να απομακρύνει το εγώ του. Δική σας δουλειά να ασχοληθείτε και να παρατηρήσετε το δικό σας.\nΣε καμία περίπτωση, δεν οφείλετε να κάνετε εσείς τη δουλειά και για τους δύο. Αν το κάνετε, θα χάσετε χρόνο, ενέργεια και θα θυμώσετε περισσότερο με τον εαυτό σας και όχι τόσο με τον άλλον.


Αυτά είναι τα καλύτερα πανηγύρια του Δεκαπενταύγουστου! – Travelgirl\nby Markella Sharaiha / 03/08/2021 02/08/2021\nΕίναι αλήθεια ότι το “Πάσχα του καλοκαιριού” είναι ο Δεκαπενταύγουστος. Οι μεγαλουπόλεις αδειάζουν και την σκυτάλη παίρνουν τα νησιά μας αλλά και περιοχές της Ελλάδας που είναι φημισμένες για τα πανηγύρια τους. Επειδή δεν θέλω να αδικήσω κανένα μέρος εγώ θα σου παρουσιάσω μερικά από τα πιο γνωστά πανηγύρια της χώρας μας!\nΗ Ήπειρος έχει πολλές περιοχές που κάνουν πανηγύρια. Το πιο φημισμένο γίνεται στη Βίτσα στα Ζαγοροχώρια.Το ηπειρώτικο κλαρίνο και ο παραδοσιακός κυριαρχούν κι αν βρεθείς εκεί είναι αδύνατον να μην χορέψεις! Οι ντόπιοι μεζέδες και το γευστικό κρασί της Βίτσας, συνοδεύουν αυτό το αυθεντικό γλέντι γύρω από το μεγάλο πλάτανο της πλατείας και το κέφι χτυπάει κόκκινο! Οι Ηπειρώτες πιάνονται σχεδόν αγκαλιασμένοι στο χορό και τραγουδούν όλοι μαζί μέχρι τις πρώτες πρωινές ώρες.\nAν δεν πας σε κάποιο νησί πάρε δρόμο για Τρίκαλα! Εκεί στα ορεινά του νομού θα συναντήσεις το Γαρδίκι όπου στην πέτρινη πλατεία του χωριού, πλήθος ντόπιων, αλλά και επισκεπτών γλεντάνε επί τρεις (!) και πλέον μέρες (η καλύτερη μέρα είναι ανήμερα Δεκαπενταύγουστο) με το ντόπιο τσίπουρο να ρέει άφθονο και τα κρέατα της περιοχής να τέρπουν τον ουρανίσκο των πανηγυριωτών!\nΠηγαίνοντας μια βόλτα στα Επτάνησα, συναντούμε το μεγαλύτερο πανηγύρι του Δεκαπενταύγουστου στο νησί του Οδυσσέα και συγκεκριμένα στο γραφικό χωριό Ανωγή. Στην αυλή του καμπαναριού, ο κόσμος του νησιού, επισκέπτες και ντόπιοι, γίνονται ένα και χορεύουν νησιώτικους χορούς, αλλά και χορούς από όλη την Ελλάδα! Το γλέντι διαρκεί μέχρι πρωίας.\nΤην Εύβοια την αγαπώ πολύ και εκεί θα ζήσεις μία μοναδική εμπειρία! Θα πετύχεις τις μέρες του 15αυγουστου το παραδοσιακό πανηγύρι του Οξύλιθου προς τιμή της Παναγίας της Πετριώτισας. Το βράδυ στις 15 Αυγούστου στην κεντρική πλατεία του χωριού προσφέρεται παραδοσιακό μοσχαρίσιο «στιφάδο», το οποίο μαγειρεύεται σε 170 (!) καζάνια! Το ντόπιο κρασί έρχεται να συμπληρώσει και να απογειώσει το ευβοιώτικο πανηγύρι!\nΚυκλάδες χωρίς πανηγύρι δεν γίνεται! Για όσους από σας θα βρίσκεστε στην Αμοργό, να πάτε στην Λαγκάδα. Το πανηγύρι γίνεται προς τιμήν της Παναγίας της Επαναχωριανής όπου θα υπάρχει πανηγυρικός Εσπερινός και στη συνέχεια, το λόγο έχουν….τα βιολιά και τα λαούτα που δίνουν τον παλμό από άκρη σ΄άκρη σε όλα τα σοκάκια του χωριού! Ανήμερα της Γιορτής της Παναγίας στα Κατάπολα γίνεται η περιφορά της εικόνας της Παναγίας πάνω σε καΐκια, με το θέαμα να είναι εντυπωσιακό!\nΣτο χωριό Όλυμπος της Καρπάθου, ένα ξεχωριστό πανηγύρι θα σε κάνει να εντυπωσιαστείς.Οι γυναίκες του χωριού με παραδοσιακές φορεσιές λαμβάνουν μέρος στη Θεία Λειτουργία στις 15 Αυγούστου και στη συνέχεια οι παραδοσιακοί χοροί και οι τσαμπούνες του νησιού κλέβουν την παράσταση! Την αρχή κάνουν οι άντρες, οι οποίοι φορούν βασιλικό στο πέτο τους!\nH Aρκαδία έχει ένα από τα πιο ξακουστά πανηγύρια της χώρας μας. Εκεί λοιπόν περισσότεροι από 60.000 επισκέπτες τιμούν την Παναγία την Επισκοπιώτισσα. Το μοναδικό φαινόμενο του συγκεκριμένου πανηγυριού είναι ο διαγωνισμός παραδοσιακού χορού και τραγουδιού που διοργανώνεται και συγκεντρώνει το μεγαλύτερο ενδιαφέρον!\nΗ Ικαρία εκτός από τον τρόπο ζωής και τη διατροφή, φημίζεται και για τα πανηγύρια της! Σε μια μεγάλη έκταση κάτω από πλατάνια και πεύκα στη μέση του πουθενά, θα ζήσετε μια από τις πιο ωραίες εμπειρίες της ζωής σας.. Ικαριώτες και «ξενάκια» γλεντούν από νωρίς το πρωί στις 15 Αυγούστου, μέχρι την επόμενη μέρα το πρωί. Το καριώτικο βιολί και η καριώτικη τσαμπούνα φλέγονται, ο χορός είναι ασταμάτητος, το κρασί ατελείωτο και όλοι μαζί, μια αγκαλιά γλεντούν με την ψυχή τους και δίνουν ραντεβού για τον επόμενο Δεκαπενταύγουστο!\nμαρκέλλα σαράιχανησιά πανηγύριαπανηγύρια 15αυγουστοςπανηγύρια 15αυγουστος νησιάπανηγύρια δεκαπενταυγουστουπού γίνονται τα καλύτερα πανηγύριαχωριά πανηγύρια\n← “Mια αγκαλιά τραγούδια” με τη Μαρία Καρλάκη στην Αρτέμιδα\nΈναρξη προπώλησης για την επετειακή παραγωγή «Καποδίστριας: Μονόδραμα μιας μυστικής ζωής» →


Ηλιόπουλος : Η αναζωπύρωση της πανδημίας φέρει τη σφραγίδα της κυβέρνησης(VIDEO&ΦΩΤΟ) - Da News\nΑρχική Πολιτική Ηλιόπουλος : Η αναζωπύρωση της πανδημίας φέρει τη σφραγίδα της κυβέρνησης(VIDEO&ΦΩΤΟ)\nαναζωπύρωση της πανδημίας φέρει τη σφραγίδα του κ. Μητσοτάκη. Η κυβέρνηση τα έχει χαμένα» τονίζει ο εκπρόσωπος Τύπου του ΣΥΡΙΖΑ Νάσος Ηλιόπουλος.\nΤις «σοβαρές ευθύνες της κυβέρνησης Μητσοτάκη για την τραγωδία που βιώνει η χώρα μας και στο υγειονομικό, αλλά και στο οικονομικό σκέλος της πανδημίας», στηλίτευσε ο εκπρόσωπος Τύπου του ΣΥΡΙΖΑ, Νάσος Ηλιόπουλος μιλώντας νωρίτερα στο ραδιόφωνο του “Real FM”.\nΠροηγούμενο άρθροΜειωμένη προκαταβολή φόρου και το 2021\nΕπόμενο άρθροΑπάτη με κωδικούς καρτών κινητής τηλεφωνίας


Μπακασέτας: «Τιμή που γράφτηκα στην ιστορία του Πανιωνίου» | Superleague & Πανιώνιος | gazzetta.gr\nΣάββατο, 19 Μαρτίου 2016 - 23:17\nΜπακασέτας: «Τιμή που γράφτηκα στην ιστορία του Πανιωνίου»\nΟ Τάσος Μπακασέτας παρέλαβε τα βραβεία του MVP και του Best Goal της 26ης αγωνιστικής και τόνισε πως είναι τιμή του που γράφτηκε στην ιστορία του Πανιωνίου με το χατ τρικ που πέτυχε.\nΜε το χατ τρικ που πέτυχε κόντρα στη Σκόντα Ξάνθη, ο Τάσος Μπακασέτας προστέθηκε σε μία ξεχωριστή λίστα, αυτή με τους ποδοσφαιριστές του Πανιωνίου που έχουν πράξει κάτι τέτοιο. Ο 22χρονος μεσοεπιθετικός έγινε ο 20ός παίκτης στην ιστορία των «κυανέρυθρων» που σημειώνει τρία γκολ σ' ένα ματς και αναδείχτηκε MVP και Best Goal της 26ης αγωνιστικής.\nΟ νεαρός άσος παρέλαβε τα βραβεία του το Σάββατο (19/3) τονίζοντας πως είναι τιμή του που γράφτηκε στην ιστορία των Νεοσμυρνιωτών. «Σίγουρα όταν υπάρχουν ατομικοί τίτλοι είναι κάτι πολύ σημαντικό για τον κάθε ποδοσφαιριστή, είμαι πολύ χαρούμενος που τα βραβεία συνδυάστηκαν και με νίκη της ομάδας, και συνεχίζουμε να είμαστε στις υψηλές θέσεις της βαθμολογίας και πολύ κοντά στον στόχο.\nΠλέον το πιο σημαντικό είναι ότι η ομάδα συνεχίζει στον ίδιο ρυθμό που ξεκίνησε και όπως είπα, είμαστε πολύ κοντά στο να πετύχουμε τους στόχους μας. Αφιερώνω αυτά τα βραβεία στην οικογένειά μου και στον Θεό. Για μένα η επιβράβευση των κόπων μου θα έρθει όταν η ομάδα πετύχει τους στόχους της. Αν στο τέλος η ομάδα κατακτήσει μια θέση στα πλέι οφ ή τη θέση που θέλει, τότε θα μπορώ να πω ότι οι κόποι μου ανταμοίβονται.\nΠρώτα έρχεται η ομάδα και μετά η ατομική επιβράβευση», είπε, αρχικά, για να αναφερθεί και στη σχετική λίστα με τα χατ τρικ. «Είναι τιμή μου που γράφτηκα στην ιστορία του Πανιωνίου με το χατ τρικ, είναι ωραίο για κάθε ποδοσφαιριστή να μένει στην ιστορία του συλλόγου στον οποίο αγωνίζεται», πρόσθεσε.\nΤη βράβευση έκανε ο διευθυντής του ποδοσφαιρικού τμήματος, Νίκος Ζαμάνης, ο οποίος μίλησε με τα καλύτερα λόγια για τον Μπακασέτα. «Η ομάδα προχωρά προς τους στόχους που έχει βάλει και είμαστε χαρούμενοι για ένα παιδί που έχει προσφέρει τα πάντα και κατά συνέπεια αξίζει να έχει τέτοιες διακρίσεις».